title: Pikakirjoituksen oppikirja

text: Kirja on jaettu kahteen osaan: varsinainen tekstiosa ja erillinen pikakirjoitusliite. Tekstiosassa esitetään pikakirjoitettuna yksittäiset merkit ja niiden yhdistäminen, mutta muu osa pikakirjoitetusta tekstistä on liitteessä. Tekstiosa on jaettu kahteen lukuun: "Pikakirjaimet ja sanain kuvaaminen" sekä "Lyhennysoppi".


title: Danny Trejo

text: Danny Trejo (s. 16. toukokuuta 1944 Los Angeles, Kalifornia, Yhdysvallat) on yhdysvaltalainen näyttelijä, joka on tullut tunnetuksi monista ”kovan tyypin” rooleistaan. Hän on elokuvaohjaaja Robert Rodriguezin serkku ja on näytellyt monissa tämän ohjaustöissä, muun muassa elokuvissa "Desperado" ja "Hämärästä aamunkoittoon". Trejo on esiintynyt myös elokuvissa "Pakojuna", "Kuoleman merkki", "Heat – ajojahti", "Con Air – lento vapauteen" ja "xXx".


title: Danny Trejo

text: Trejon vanhemmat ovat kotoisin Meksikosta. Hän on kaksikielinen puhuen sujuvasti englantia ja espanjaa. Trejolla oli nuorena ongelmia virkavallan kanssa ja hänet tuomittiin huumeiden välittämisestä vankeuteen. San Quentinin vankilassa hänestä tuli Kalifornian osavaltion vankilanyrkkeilymestari kahdessa sarjassa.


title: Vladimir Zworykin

text: Vladimir Kosma Zworykin (; 30. heinäkuuta 1889 Murom – 29. heinäkuuta 1982 Princeton, New Jersey) oli venäläis-amerikkalainen keksijä. Hän keksi ”ikonoskoopin”, ensimmäisen kuvaputken, mikä edisti televisioiden ja myöhemmin tietokoneiden leviämistä. Zworykin kehitti myös videokameroita, infrapunalaitteita ja elektronimikroskooppeja.


title: Vladimir Zworykin

text: Zworykin opiskeli Pietarin teknillisessä korkeakoulussa, opettajanaan vuonna 1907 ensimmäisen katodisädeputken patentoinut Boris Rosing. Vuonna 1919 Zworykin muutti Neuvostoliitosta Yhdysvaltoihin kehittämään täyselektronista televisiojärjestelmää RCA-yhtiön laboratoriossa toisen venäläisemigrantin David Sarnoffin alaisuudessa. Zworykini ehti saada patentin vuonna 1929 esitellylle ”ikonoskoopilleen” ennen brittiläisen EMI:n patentoimaa Emitron-järjestelmää. Englannissa kuitenkin käynnistettiin ensimmäiset koelähetykset vuonna 1936, koska Yhdysvalloissa asiasta innostuttiin hitaammin. ”Pankaa tämä kaveri tekemään jotain hyödyllisempää”, kerrotaan erään RCA:n radioinsinöörin sanoneen tämän nähtyä Zworykinin kuvaputkiprototyypin.


title: Pietarsaaren vaakuna

text: Pietarsaaren kunnanvaakuna on Pietarsaaren kaupungin virallinen tunnus. Se on saanut aiheensa vuoden 1653 kaupunginsinetistä, jonka aihe on puolestaan osa Jakob De la Gardien vaakunaa. De la Gardiella oli läänitys kuninkaankartanon mailla Pietarsaaren pitäjässä, jolle hänen leskensä Ebba Brahe perusti pian miehensä kuoleman jälkeen kaupungin. Kaupunki nimettiin kuolleen puolison muistoksi "Jakobstadiksi".


title: Pietarsaaren vaakuna

text: Vaakunan on piirtänyt uudelleen vanhan kaupunginvaakunan mukaan lähes muutoksitta Gustaf von Numers, ja se vahvistettiin käyttöön 28. joulukuuta 1957. Vaakunan selitys on ”kultakentässä sininen, aaltokoroinen tyviö, josta nousee punainen torni; tornista nousee sininen, punavaruksinen leijona, päässään punainen kruunu, häntä kaksihaarainen; leijona pitää oikeassa kämmenessään sinistä, punakahvaista, iskuun kohotettua miekkaa”.


title: Buzz (lentoyhtiö)

text: Buzz oli Euroopan sisäisiä lentoja operoinut halpalentoyhtiö. Sen kotikenttänä toimi Lontoon Stanstedin lentoasema. Buzz oli ensimmäinen Suomeen liikennöinyt halpalentoyhtiö, sillä se lensi Lontoosta Helsinkiin vuosina 2000-2002. Lennot loppuivat, koska Buzz löysi Ranskasta kannattavampia reittejä, joille se siirsi lentokalustoaan.


title: Buzz (lentoyhtiö)

text: Lentoyhtiö perustettiin vuonna 1999 ja se lensi ensimmäisen lentonsa 4. tammikuuta 2000. Perustajana toimi KLM, joka loi yhtiön tytäryhtiöksi KLM uk:lle. Yhtiö luotiin, jotta KLM voisi kilpailla muiden halpalentoyhtiöiden, kuten Easyjetin ja Ryanairin kanssa. Yhtiön ensimmäisinä lentokoneina toimivat kahdeksan KLM UK:lta saatua BAe 146 -konetta. Hieman tämän jälkeen se sai käyttöönsä myös kaksi Dba:lta vuokrattua Boeing 737 -lentokonetta. Myöhemmin yhtiö vuokrasi vielä kuusi Boeing 737 -konetta. 31. tammikuuta 2003 KLM ilmoitti aikeistaan myydä Buzz Ryanairille noin 20 miljoonalla eurolla. Kauppa toteutettiin 10. huhtikuuta 2003. Ryanair teki Buzzista oman tytäryhtiön, jonka nimeksi se antoi Buzz Stansted. Syyskuussa 2004 Ryanair päätti sulauttaa Buzz Stanstedin itseensä. Buzz Stansted lensi viimeiset lentonsa 31. lokakuuta 2004.


title: Buzz (lentoyhtiö)

text: Ohessa on Buzzin kohteet vuoden 2003 alussa.


title: Buzz (lentoyhtiö)

text: Toimintansa aikana Buzz käytti seuraavia lentokoneita:


title: Raamatullinen vuosi

text: Raamatullinen vuosi ("The Year of Living Biblically") on yhdysvaltalaisen A. J. Jacobsin päiväkirjamuotoinen teos hänen yrityksestään noudattaa vuoden ajan jokaista Raamatun käskyä. Kirjan alaotsikkona on "Yhden miehen nöyrä yritys noudattaa Raamattua mahdollisimman kirjaimellisesti". Jacobs aloittaa projektinsa lukemalla Raamatun läpi ja kirjaamalla ylös kaikki käskyt ja ohjeet. Tästä kertyy yli seitsemänsataa sääntöä sisältävä lista.


title: Raamatullinen vuosi

text: Jacobs on juutalainen, mutta hänen perheensä ei ollut erityisen uskonnollinen. Päästäkseen selvyyteen käskyjen tarkoituksesta ja toteuttamistavoista Jacobs lukee Raamatun tulkintaa käsitteleviä kirjoja sekä keskustelee aiheesta useiden asiantuntijoiden ja erilaisiin uskonnollisiin suuntauksiin kuuluvien ihmisten kanssa. Hän tapaa muiden muassa juutalaisia rabbeja, kristittyjä, kreationisteja sekä Jehovan todistajan. Monien käskyjen kohdalla on pohdittava, onko niitä tarkoitus noudattaa kirjaimellisesti vai ovatko ne vertauskuvallisia.


title: Raamatullinen vuosi

text: Useat Raamatun käskyt ja niiden toteuttaminen aiheuttavat hämmennystä sekä Jacobsissa että hänen lähipiirissään. Jacobs muun muassa antaa partansa kasvaa vapaasti koko vuoden ajan, koska partaa ei saa turmella leikkaamalla sen reunaa. Lisäksi hän tarkistuttaa vaatekaappinsa sisällön, ettei käyttäisi sekakuiduista tehtyjä vaatteita sekä hankkii kymmenenkielisen harpun ja puhaltaa torveen jokaisen kuukauden alussa. Ulkoisten seikkojen lisäksi Jacobsin on kiinnitettävä paljon huomiota omiin ajatuksiinsa ja sanoihinsa. Pienet valkoiset valheet lipsahtava suusta yllättävän helposti.


title: Raamatullinen vuosi

text: Joitain uskontojen ja ajatussuuntien edustajia, joita Jacobs tapasi kirjaa varten:Kirjasta tehtävä elokuva on jäänyt "valmisteilla"-asteelle. Sen tuottaa Paramount Pictures Brad Pittin Plan B Entertainment-tuotantoyhtiö ja ohjaa Julian Farino.


title: Devínin linna

text: Devínin linna (, , ) on linna Devínissä Bratislavassa Slovakiassa. Linna sijaitsee strategisella paikalla kallion rinteellä 212 metrin korkeudessa Tonavan ja Moravan jokien yhtymäkohdassa.


title: Vaalit yleisödemokratiassa

text: Vaalit yleisödemokratiassa: Eduskuntavaalitutkimus 2007 on Sami Borgin ja Heikki Paloheimon toimittama kirja, jonka on julkaissut Tampere University Press vuonna 2009.


title: Vaalit yleisödemokratiassa

text: Kirja on kansallisen vaalitutkimuskonsortion pääjulkaisu vuoden 2007 eduskuntavaaleista. Kirjassa on 13 lukua. Kirjan kirjoittajat ovat Åsa Bengtsson, Sami Borg, Kimmo Grönlund, Anne Maria Holli, Lauri Karvonen, Mikko Mattila, Tom Moring, Juri Mykkänen, Heikki Paloheimo, Esa Reunanen, Kim Strandberg, Pertti Suhonen, Jan Sundberg ja Hanna Wass.


title: Vaalit yleisödemokratiassa

text: Kirjan analyysit perustuvat vuoden 2007 eduskuntavaalien jälkeen koottuun haastatteluaineistoon, mielipidemittauksiin useilta eri vuosikymmeniltä ja vaalitilastoihin vuoden 1945 eduskuntavaaleista alkaen.Tampereen yliopiston tutkija Esa Reunanen ja emeritusprofessori Pertti Suhonen tutkivat kansanedustajien ja puolueiden asemaa vasemmisto-oikeistojanalla vuonna 2007 Yleisradion vaalikoneeseen annettujen vastausten perusteella. Reunanen kertoo yllättyneensä, kuinka perinteinen vasemmisto-oikeisto-asettelu vastauksista on nähtävissä.


title: Vaalit yleisödemokratiassa

text: Tutkimuksessa selvitettiin väitteet, joilla on eniten aatteellista latausta: oikeistolaisimmaksi väittämäksi osoittautui ”Suomen pitäisi liittyä Natoon” ja vasemmistolaisimmaksi ”Tuloerojen kasvua pitää hillitä”.


title: Vaalit yleisödemokratiassa

text: Kansanedustajista vasemmistolaisimmaksi osoittautui SDP:n Tero Rönni ja oikeistolaisimmaksi Kokoomuksen Jan Vapaavuori.


title: Vaalit yleisödemokratiassa

text: "Lähde: Turun Sanomat"


title: Vaalit yleisödemokratiassa

text: Vasemmisto-oikeisto-ulottuvuus nähdään myös kansanedustajien vastauksissa Yleisradion vaalikoneen kysymyksiin vuoden 2007 eduskuntavaalien alla: perinteiseen tapaan asenteet liittyvät valtion taloudelliseen rooliin, hyvinvointipalveluihin ja maanpuolustukseen. Vahvin aatteellinen jännite vallitsee tuloerojen kasvun vastustamisen ja Suomen Nato-jäsenyyden kannattamisen välillä.


title: Raymond Gravel

text: Raymond Gravel (4. marraskuuta 1952 Saint-Damien-de-Brandon, Québec – 11. elokuuta 2014 Lanaudière, Québec) oli kiistelty kanadalainen katolisen kirkon pappi ja poliitikko. Hän tuli valituksi maansa parlamentin jäseneksi vuonna 2006 edeltäjänsä Benoît Sauvageaun kuoltua. Tämä onnistui vain erityisluvalla, sillä tavallisesti katolisten pappien ei anneta toimia politiikassa. Myöhemmin Vatikaani totesikin, että Gravelin oli valittava joko pappeus tai politiikka, ja Gravel valitsi pappeuden hyväksi. Hän ei ollut uudelleen ehdolla parlamentin jäseneksi vuoden 2008 vaaleissa.


title: Raymond Gravel

text: Gravel edusti parlamentissa Bloc Québécois -puoluetta ja québeciläistä Repentignyn vaalipiiriä. Aluksi häntä pidettiin abortin kannattajana, mutta myöhemmin hän itse totesi vastustavansa aborttia. Abortin kriminalisointia hän ei kuitenkaan kannattanut, koska ei katsonut sen ratkaisevan ongelmia. Hän kannatti homojen oikeuksia ja vastusti muun muassa kirkon kantaa homoliittoja vastaan. Kenties vielä enemmän kohua herätti se, että Gravel oli ennen pappeuttaan toiminut miesprostituoituna ja baarimikkona.


title: Raymond Gravel

text: Pappisseminaariin Gravel meni vasta 32-vuotiaana. Aluksi tiedotusvälineet pitivät häntä julkihomona, mutta myöhemmin Gravel itse kiisti tämän.


title: Raymond Gravel

text: Vuonna 2005 Gravel väitti haastattelussa, että useimmat papit eivät eläneet selibaatissa ja että puolet Québecin papeista oli homoja.


title: Raymond Gravel

text: Gravel kuoli keuhkosyöpään 61-vuotiaana 11. elokuuta 2014.


title: Isoelektronisuus

text: Isoelektronisuus tarkoittaa samaa määrää valenssielektroneja rakenteeltaan samanlaisilla (eng. "isostructural") aineilla.Mutta:


title: HK Sininen Lenkki

text: HK Sininen Lenkki on HKScan Oyj:n valmistama lenkkimakkara. Sinistä lenkkiä on valmistettu vuodesta 1963. Perinteisen lenkkimakkaran lisäksi sitä saa kevytversiona, juustotäytteisenä, kuorettomana, leikkelesiivuina ja jättilenkkinä. Keskeinen osa Sinisen lenkin kehittelyssä oli makkaramestari, lihateollisuusteknikko Urho Hirvosella.


title: HK Sininen Lenkki

text: Helsingin Kauppiaat alkoi vuonna 1963 merkitä makkaran Naturin-keinosuolta olevaan kuoreen sinisellä värillä valmistajan tunnuksen ja sanan "lenkkimakkara". Merkinnät johtuivat elintarvikeasetuksen vaatimuksista. Yhtiön toiseen tuotteeseen painettiin punaisella "kiuaslenkki". Nimitykset sininen ja punainen kulkeutuivat nopeasti kuluttajien käyttöön.


title: HK Sininen Lenkki

text: Vuodesta 1973 lähtien Sininen Lenkki pakattiin tyhjiöpakkaukseen. Painatus siirrettiin kuoresta pakkauksen päälle, jossa luki nyt Sininen.


title: HK Sininen Lenkki

text: Nimi Sininen Lenkki hyväksyttiin tavaramerkiksi Patentti- ja rekisterihallituksessa peräti neljä vuotta kestäneen käsittelyn jälkeen syksyllä 1980. Punaista ei rekisteröity tavaramerkiksi, vaan tuote poistui markkinoilta 1980-luvun alussa.


Epäviralliset painin Euroopan-mestaruuskilpailut 1907 järjestettiin pelkästään kreikkalais-roomalaisessa painissa kahdella eri paikkakunnalla: Kööpenhaminassa, Tanskassa huhtikuun alussa sekä Itävallan Wienissä syyskuussa. Kööpenhaminassa erillisiä painoluokkia oli kolme. Wienissä painittiin vain avoimessa sarjassa.


title: Luola-ankkojen aika

text: Luola-ankkojen aika on Aku Ankan Aikakone sarjakuvakirjasarjan 8. osa, joka on julkaistu vuonna 2008. Kirjassa seikkaillaan luola-ankkojen ajassa tuttujen Ankkalinnalaisten kanssa. Kirjassa nähdään mm. miten kaupankäynti tapahtui kivikaudella ja miten jalkapallo sai alkunsa.


title: Luola-ankkojen aika

text:
Kirjan yhdestätoista tarinasta yhdeksän on Suomessa ennenjulkaisemattomia.
Aku Ankan Aikakone 8 (kirja)


Epäviralliset painin Euroopan-mestaruuskilpailut 1909 järjestettiin pelkästään kreikkalais-roomalaisessa painissa kahdella eri paikkakunnalla: Malmössä, Ruotsissa helmikuun lopussa sekä Saksan Dresdenissä syyskuussa. Malmössä erillisiä painoluokkia oli neljä, mutta painorajoissa on ristiriitoja lähteestä riippuen. Dresdenissä painittiin neljässä sarjassa.


title: Jälkisuiset

text: Jälkisuiset eli "deuterostomit" (Deuterostomia) on eläinkuntaan kuuluva yläjakso. Jälkisuiset on alkusuisten eli protostomien sisarryhmä kaksikylkissymmetristen eläinten (Bilateria) joukossa.


title: Jälkisuiset

text:
Jälkisuisten ja alkusuisten perimmäinen erottelu perustuu alkionkehitykseen. Molemmissa ryhmissä hedelmöittynyt munasolu ensin kehittyy ontoksi solupalloksi, blastulaksi. Alkusuisilla ensimmäinen tähän palloon muodostuva ruumiinaukko (blastopori) kehittyy eläimen suuksi. Jälkisuisilla siitä tulee peräaukko, ja suu muodostuu sekundäärisesti alkusuolen muodostamasta toisesta aukosta.
Jälkisuisiin kuuluu kolme nykyisin elävää pääjaksoa:


title: Jälkisuiset

text: Valtaosa eläinkunnan pääjaksoista on alkusuisia.


title: Tut-Ank-Amonin taikaa

text:
Tut-Ank-Amonin taikaa on Aku Ankan Aikakone -sarjakuvakirjasarjan 4. osa vuodelta 2006, joka kertoo seikkailuista Egyptissä ja se ihmeistä.
Kirjassa pohditaan mm. pyramidien ja sfinksin rakentamista sekä pizzan alkuperää. Kirjan yhdeksästä tarinasta seitsemän on Suomessa ennen julkaisemattomia.


title: Jouni Palander

text: Jouni Palander (1945 tai 1946 – 10. toukokuuta 2009 Tornio) oli suomalainen alppihiihtovalmentaja. Hänet tunnetaan parhaiten poikansa Kalle Palanderin valmentajana; tämä saavutti pujottelun maailmanmestaruuden 1999. Lisäksi Jouni Palander valmensi muun muassa Rukan alppilukiolaisia. Hän kuoli 63-vuotiaana keuhkosyöpään.


title: Jouni Palander

text: Jouni Palander palkittiin vuonna 2003 miesten yksilölajien Vuoden valmentajana. Opetusministeriö myönsi hänelle liikuntakulttuurin ja urheilun kultaisen ansioristin 2007.


title: Ankkojen dynastian vaiheita

text: Ankkojen dynastian vaiheita on Aku Ankan Aikakone -sarjakuvakirjasarjan 2. osa, joka julkaistiin vuonna 2005. Pyramidien maisemissa seikkailevat ankkalinnalaisten esi-isät, jotka ovat ohjanneet kansojen kehitystä omaan omalaatuiseen suuntaansa.


title: Ankkojen dynastian vaiheita

text: Kirjan kahdeksasta tarinasta kolme julkaistiin ensi kertaa Suomessa. Osa tarinoista oli julkaistu jo aiemmin Aku Ankan taskukirjoissa tai Roope-setä -lehdissä.


title: Rauno Korpinen

text: Rauno Ensio Korpinen (9. kesäkuuta 1930 Impilahti – 20. helmikuuta 1988 Oulu) oli suomalainen poliitikko ja opettaja. Korpinen toimi SKDL:n kansanedustajana vuosina 1972–1975. Hän vaikutti myös Suomussalmen kunnanvaltuustossa ja Kainuun maakuntaliiton hallituksen puheenjohtajana.


title: Rauno Korpinen

text: Korpinen valittiin kansanedustajaksi Oulun läänin vaalipiiristä. Eduskunnassa hän kuului lakivaliokuntaan.


title: Rauno Korpinen

text: Vaaleissa 1968 Korpinen valittiin presidentin valitsijamieheksi.


title: Rauno Korpinen

text: Korpisen ensimmäinen puoliso oli Anneli Eskelinen (1952–1975). Vuonna 1975 Korpinen avioitui kansanedustaja Anna-Liisa Tiekson kanssa.


title: Vuodesta toiseen

text: Vuodesta toiseen on "Aku Ankan Aikakone" -sarjakuvakirjasarjan viides osa vuodelta 2007. Tässä kirjassa kirjaimellisesti hypitään vuodesta toiseen, sillä tarinat liittyvät moneen eri aikakauteen. Kirjassa nähdään Aku Ankan lisäksi monia muitakin hahmoja, kuten Kroisos Pennonen, Milla Magia, Musta Pekka, Touho Ankka ja jopa Into Ankka.


title: Vuodesta toiseen

text: Kirjan kymmenestä tarinasta seitsemän oli Suomessa ennen julkaisemattomia.


title: Aku Ankan Aikakone 7: Yksinäinen ratsastaja

text: Yksinäinen ratsastaja on Aku Ankan Aikakoneen 7. osa, joka on julkaistu 2008. Tarinat tapahtuvat 1800-luvulla Villissä lännessä. Kirjan yhdeksästä tarinasta kahdeksan oli Suomessa ennen julkaisemattomia.


title: Lyyli Koskinen

text: Lyyli Johanna Koskinen (21. maaliskuuta 1919 Korpilahti – 27. elokuuta 1969 Helsinki) oli suomalainen poliitikko. Koskinen toimi SKDL:n kansanedustajana vuodesta 1962 kuolemaansa asti. Hän vaikutti myös Savonlinnan kaupunginvaltuustossa ja osuusliikkeessä.


title: Lyyli Koskinen

text: Koskinen valittiin kansanedustajaksi Mikkelin läänin vaalipiiristä. Eduskunnassa hän kuului laki- ja talous-, laki-, talous- ja verovaliokuntaan.


title: Lyyli Koskinen

text: Koskinen aloitti työuransa lahtelaisessa tehtaassa 1930-luvun lopulla. Vuosina 1939–1949 hän työskenteli koristeompelijana ja leikkaajana Helsingissä ja Savonlinnassa. 1950-luvun Koskinen toimi työväenlehti Kansan Sanan toimistonhoitajana ja aluesihteerinä. Ennen kansanedustajuuttaan Koskinen teki töitä SKP:n valistussihteerinä 1960–1962.


title: Lyyli Koskinen

text: 1960-luvun loppupuolella Koskinen asettui kommunistien keskinäisissä kiistoissa opposition puolelle. Kesäkuussa 1969 hän allekirjoitti (yhdessä kahdeksan muun eduskuntaryhmän jäsenen kanssa) lausunnon, jossa tuomittiin hallituspolitiikka sekä arvosteltiin jyrkästi SKP:n ja SKDL:n linjauksia. Koskisen kuoltua hänen tilalleen eduskuntaan nousi enemmistöläinen Niilo Nieminen.


title: Lyyli Koskinen

text: Koskinen valittiin presidentin valitsijamieheksi kahdesti, vaaleissa 1962 ja 1968.


title: Estadio Municipal de Chapín

text: Estadio Municipal de Chapín on stadion Jerez de la Fronterassa Espanjassa. Pääosin sitä käytetään jalkapallossa, kun Xerez CD pelaa sillä kotiottelunsa. Stadion on rakennettu vuonna 1988 ja sen kapasiteetti on 20 724. Ensimmäinen ottelu stadionilla käytiin Xerezin ja Real Madridin välillä.


title: Estadio Municipal de Chapín

text: Stadionilla on käyty vuosien saatossa myös erilaisia yleisurheilutapahtumia sekä ratsastuksen maailmanmestaruuskilpailut vuonna 2002. Osa vuoden 2009 Peace Cupin otteluista pelattiin Chapínilla.


title: Miguel Ángel

text: Miguel Ángel Lozano Ayala, yleensä vain Miguel Ángel (s. 16. syyskuuta 1978, Sabadell, Espanja) on espanjalainen jalkapalloilija. Hän on pelipaikaltaan puolustava keskikenttäpelaaja.


title: Miguel Ángel

text: Miguel Ángel aloitti uransa kotikaupunkinsa joukkueesta Sabadellista. Vuonna 1996 hän siirtyi Barcelonan juniorijoukkueeseen. Vuosien 1997–1999 aikana hän pelasi Barcelonan reservijoukkueessa. Edustusjoukkueessa hän ei ole kuitenkaan pelannut koskaan.


title: Miguel Ángel

text: Vuonna 1999 Miguel Ángel siirtyi Levanteen, jossa hän pelasi seuraavat kaksi kautta. Kaudeksi 2001–2002 hän siirtyi Málagaan, jossa hän nousi joukkueen luottopelaajaksi. Neljän kauden aikana hän teki muun muassa seitsemän liigamaalia ja voitti Intertoto Cupin vuonna 2002.


title: Miguel Ángel

text: Kaudeksi 2005–2006 hän siirtyi Real Betisiin 2 miljoonan euron siirtosummalla. Sopimus oli pituudeltaan viisivuotinen. Ensimmäisellä kaudellaan hän loukkaantui, saaden polven nivelside vamman Mestarien liiga -ottelussa englantilaista Chelseaa vastaan.


title: Miguel Ángel

text: Heinäkuussa 2007 Miguel Ángel palasi Levanteen, pelaten kauden 2007–2008 lainasopimuksella. Kauden jälkeen hän vapautui sopimuksestaan ja siirtyi pääsarjaan nouseesseen Málagaan. Kaudeksi 2009–2010 hänet lainattiin Gimnàsticiin. Kesällä 2010 hänet vapautettiin sopimuksestaan.


title: Kiehkuraärviä

text: Kiehkuraärviä ("Myriophyllum verticillatum") on ärviäkasveihin kuuluva monivuotinen uposkasvilaji. Sitä kasvaa matalassa vedessä sekä murtovesilahdissa. Kiehkuraärviän varsi on vihertävä ja sen kiehkurat ovat yleensä viisilehtisiä. Sen lehtien väri vaihtelee tummanvihreästä rusehtavaan. Kiehkuraärviän kukat ovat pieniä ja sen kukkien tukilehdet ovat pitkiä ja pariliuskaisia. Kiehkuraärviää esiintyy Suomessa melko harvinaisena Lapin eteläpuolella sekä muista Pohjoismaista Etelä-Ruotsissa ja Tanskassa.


title: Bahia-luokka (risteilijä)

text: Bahia-luokan alukset olivat Brasilian laivaston tiedusteluristeilijöitä. Luokkaan kuului kaksi alusta: "Bahia" ja "Rio Grande do Sul".


title: Bahia-luokka (risteilijä)

text: Luokan alusten tilaus valtuutettiin 1904 laivasto-ohjelmassa, joka muutamaa vuotta myöhemmin toteuduttuaan modernisoi Brasilian laivaston ajan hengen mukaiseksi. Tilauksen sopimuksen voitti Armsrong Elswickistä, ja laivojen koneet tilattiin Vickersiltä. Laivat olivat rakenteeltaan modernisoituja brittiläisiä Adventure-luokan aluksia, jotka olivat valmistuneet 1905.


title: Bahia-luokka (risteilijä)

text: Aluksiin asennettiin uudet kolmivaihe Parsons-turbiinit, jotka tuottivat 18000 hevosvoimaa. Näin alusten huippunopeudeksi saatiin 26,5 solmua. Koeajoissa todettiin "Bahian" saavuttavan 21000 hevosvoimaa 27,02 solmua ja "Rio Grande do Sulin" peräti 27,41 solmua. Hiilikoneilla nopeuden ylläpitäminen oli kuitenkin risteillessä mahdotonta.


title: Bahia-luokka (risteilijä)

text: Alusten aseistukseksi asennettiin kymmenen 4,7 tuuman (102 millimetrin) Elswickin 50 kaliiperin BL () tykkiä, jotka käyttivät 45 lb kranaatteja. Tykit asennettiin yksittäin kilvellisiin kasematteihin. Tykeistä kaksi eteen ja kaksi taakse ja loput laidoille. Alusten aseistuksen täydensi kuusi kolminaulaista ja kaksi 18 tuuman torpedoputkea.


title: Tommi Rautiainen

text: Tommi Rautiainen on suomalainen rumpali. Hän aloitti rumpujensoiton vuonna 1980. Risto Skrikberg toimi hänen ensimmäisenä opettajanaan aina vuoteen 1986, jolloin hän siirtyi Tampereen Konservatorioon Esko Vuorisen oppilaaksi. Ylioppilaskirjoitusten ja armeijan jälkeen Tommi opiskeli rumpujensoittoa vuosina 1991–1994 New Yorkissa Manhattan School of Musicissa opettajinaan John Riley, Justin DiCioccio ja Chris Lamb.


title: Tommi Rautiainen

text: New Yorkin vuosien jälkeen alkoivat opetustyöt Helsingin Pop & Jazz Konservatoriossa ja vuodesta 2000 hän on toiminut opettajana Helsingin ammattikorkeakoulussa.


title: Tommi Rautiainen

text: Rautiainen on myös aktiivinen freelance-muusikko. Yli tuhannen tv-ohjelman lisäksi Rautiainen on soittanut kymmenien artistien levyillä sekä keikkaillut mm. Maaritin, Heikki Silvennoisen, Esa Kaartamon, Pave Maijasen, Paula Koivuniemen, Vicky Rostin, Nina Tapion ja Hanna-Riikka Siitosen kanssa.


title: Tommi Rautiainen

text: London Allstars (Jarmo Nikku, Jari Heino, Seppo Helin / Jari Puhakka) on Tommin kymmeniä eri artisteja vuosittain rock-klubeissa ja konsertti-saleissa säestävä yhtye.


title: Tommi Rautiainen

text: Vuonna 2006 Tommi Rautiaiselta ilmestyi Groove In - rumpukirja.


title: Tommi Rautiainen

text: Tommi käyttää Paiste-, Premier-, Vic Firth- sekä Audix-tuotteita.


title: Tallinnan laululava

text:
Tallinnan laululava () on arkkitehti Alar Kotlin suunnittelema rakennus Viron pääkaupungissa Tallinnassa. Se sijaitsee Piritan kaupunginosassa Vana–Narva-maantien varrella, noin 3,5 kilometriä Tallinnan vanhankaupungin keskustasta itään. Lavan suurin säännöllinen tapahtuma ovat Tallinnan laulujuhlat, jotka pidetään joka viides vuosi, viimeksi vuonna 2014. Lava valmistui vuoden 1959 laulujuhlia varten.
Lavalle mahtuu 15 000 laulajaa. Lava voi toimia myös katsomona, jolloin esiintyjät esiintyvät lavan edessä. Yleisöä paikalle mahtuu 70 000 henkeä. Lavan vieressä on 42 metriä korkea torni, joka toimii näkötornina. Sen tuliuurnaan sytytetään tuli aina laulujuhlien ajaksi.


title: Tallinnan laululava

text: Laululava on Viron laulavan vallankumouksen keskeisiä syntypaikkoja. Kesällä 1987 Tallinnan raatihuoneentorilta alkaneiden tapahtumien lopuksi noin 300 000 virolaista kokoontui laulavan patsaalle laulamaan kansallislauluja, jotka olivat tuolloin kiellettyjä.


title: Tallinnan laululava

text: Laululavalla on pidetty suuria tähtikonsertteja: siellä ovat esiintyneet muun muassa Michael Jackson, Tina Turner, 50 Cent, Metallica, Madonna sekä The Rolling Stones, ja siellä on pidetty myös tanssifestivaali The Sundance Festival.


title: Gustaf Fincke

text: Gustaf Gödekenpoika Fincke eli Kustaa Gödikinpoika Fincke (1510-luku – 2. joulukuuta 1566, Kemiö) oli suomalainen hallintomies ja Suomen käskynhaltija 1561–1563. Ensimmäinen maininta hänestä on vuodelta 1531, jolloin hän oli Kustaa Vaasan hovissa. Hän tappoi Kööpenhaminassa 1533 Kristoffer Båk -nimisen miehen ja Kustaa Vaasa pelasti hänet vankilasta maksamalla sadan kultatalarin sakon. Tämä sitoi Fincken Kustaa Vaasan palvelukseen.


title: Gustaf Fincke

text: Vuodesta 1538 lähtien Fincke alkoi saada luottamustehtäviä perehdyttyään Saksasta Ruotsiin kutsuttujen neuvonantajien hallinto-oppeihin. Vuonna 1540 kuningas lähetti hänet Suomeen palauttamaan sotaväen järjestykseen ja maksamaan sen palkat. Hänet nimitettiin 1542 yhdeksi Tukholman linnan päälliköistä juuri Dacken kapinan aikoihin. Palkkiokseen hän sai läänityksen Varsinais-Suomesta Uudenkirkon pitäjästä.


title: Gustaf Fincke

text: Vuonna 1545 Fincke avioitui Märta Stenintytär Illen kanssa ja muutti Suomeen. Samana vuonna hänet nimitettiin Viipurin linnan päällikön Måns Nilsinpojan apulaiseksi, jolloin hän pääsi perehtymään Suomen itäosien puolustukseen. Fincke osoittautui kyvykkääksi ja sai 1547 ylennyksen Olavinlinnan päälliköksi. Savon hallinnollisena johtajana hän edisti erämaiden asuttamista ylimpänä organisaattorina. Tavinsalmen asutuksen vakiinnuttua savolaisten uudisasutus suuntautui Oulujärven seudulle sekä Hämeen ja Pohjanmaan takamaille.


title: Gustaf Fincke

text: Erämaiden asuttaminen katkeroitti hämäläisiä ja johti väkivaltaan. Fincke kukisti vastustuksen hankkimalla kuninkaalta Hollolan kihlakunnan tuomarinviran. Vuosien 1555–1557 Venäjän-sodassa hän valvoi menestyksekkäästi maakuntansa turvallisuutta, organisoi hyökkäyksiä Venäjälle ja solmi hallintoalueensa osalta aselevon ennen virallista aselepoa. Syksyllä 1561 Fincke oli muutaman kuukauden Viron käskynhaltijana, mutta saman vuoden lokakuussa hänestä tuli koko Suomen käskynhaltija kuolemaansa saakka. Tämä virka vaati tahdikkuutta, sillä nimityksen myötä Juhana-herttua menetti asemansa herttuakunnassaan.


title: Gustaf Fincke

text: Fincke ja valtaneuvos Bengt Gylta lähetettiin 1563 Venäjälle neuvottelemaan tsaarin hyväksynnästä Ruotsin valloituksille Liivinmaalla. Neuvottelut päättyivät tuloksettomina ja Fincke palasi keväällä hoitamaan Suomen käskynhaltijan tointaan. Hän kuoli maatilallaan Kemiössä ja hänet on haudattu Kemiön kirkkoon. Gustaf Fincken poikia olivat Gödik Fincke ja Sten Fincke.


title: Dmitri Gulia

text: Dmitri Iosifovitš Gulia (, abhaasiksi Дырмит Иасыф-иҧа Гәлиа tai Гач Урыс-иҧа Гәлиа; 21. helmikuuta 1874 nykyisen Abhasian Gulrypšin piirin Uartšan kylä – 7. huhtikuuta 1960 Agudzerin kylä, Abhasia) oli abhasialainen kirjailija ja kulttuurivaikuttaja.


title: Dmitri Gulia

text: Dmitri Gulia syntyi köyhään maanviljelijäperheeseen. Hän opiskeli Gorin opettajaseminaarissa ja työskenteli sen jälkeen opettajana. Vuonna 1892 hän laati K. D. Matšavarianin kanssa kirjaimiston abhaasin kieltä varten. Vuonna 1921 hän perusti ensimmäisen abhasialaisen teatteriryhmän. Hän toimi myös ensimmäisen abhaasinkielisen lehden "Aphsny" (”Abhasia”) toimittajana.


title: Dmitri Gulia

text: Gulian ensimmäinen runokokoelma ilmestyi vuonna 1912. Vuonna 1919 hän kirjoitti ensimmäisen abhaasinkielisen novellin ”Vieraan taivaan alla”. Neuvostoaikana hän tuotti paljon kansalaislyriikkaa. Romaanissa "Kamatšitš" (1940) hän kuvaa abhaasien elämää tsaarin vallan aikana. Gulia on laatinut myös oppikirjoja sekä abhaasien historiaa, kieltä ja kulttuuria käsitteleviä tutkimuksia. Hän liittyi NKP:hen vuonna 1955, toimi Neuvostoliiton korkeimman neuvoston edustajana ja sai Leninin kunniamerkin. Abhasian kansanrunoilijan arvonimi hänelle myönnettiin vuonna 1937. Kirjailija on haudattu Suhumin keskustaan.


title: Tallinnan laulujuhlat

text: Tallinnan laulujuhlat () on suuri kuorojuhla, joka järjestetään Tallinnassa nykyään joka viides vuosi yleensä heinäkuun alussa. Ensimmäisen kerran laulujuhlat järjesti Johann Voldemar Jannsen vuonna 1869 Tartossa. Vuodesta 1896 lähtien ne on aina pidetty Tallinnassa. Kuorojen lisäksi laulujuhlilla esiintyy puhallinorkestereita. Osallistujamäärä on ollut . Keskeinen juhlapaikka on Tallinnan laululava. Laulujuhlien yhteydessä pidetään myös Viron tanssijuhlat.


title: Tallinnan laulujuhlat

text: Laulujuhlat kuuluvat Unescon henkisen ja suullisen maailmanperinnön luetteloon.


title: Gödik Fincke

text: Gödik Gustafinpoika Fincke (n. 1546 Lammi – 1617 Ulvila) oli suomalainen aatelinen ja Savonlinnan linnaläänin käskynhaltija. Fincke vietti suuren osan lapsuuttaan Olavinlinnassa, jonka päällikkönä hänen isänsä Gustaf Fincke toimi 1547–1563. Fincke haavoittui vuonna 1573 Koluveren linnan luona Läänemaalla käydyssä taistelussa, jonka jälkeen hän joutui jättämään asepalveluksen ja siirtymään hallintotehtäviin.


title: Gödik Fincke

text: Vuosina 1580–1581 Fincke oli Suomessa hallintotehtävissä huolehtien sotaväen muonittamisesta. Vuonna 1582 hänet nimitettiin Savonlinnan läänin käskynhaltijaksi. Savolaisten ja Käkisalmen läänin ortodoksien rajakiistat eivät laantuneet aselepojen aikana, vaan Fincke joutui 1595 tarkistamaan rajan kulkua yhdessä kolmen muun hallintomiehen kanssa. Tämäkään ei saanut rajariitoja tyystin loppumaan.


title: Gödik Fincke

text: Fincke oli kotonaan Lammin Porkkalan kartanossa 1596, kun pohjalaiset aloittivat nuijasodan. Hän kiirehti Savonlinnaan ja joutui toteamaan, kuinka Savossakin innostuttiin nuijamiesten asiasta. Fincke ei vähäisine sotaväkineen pystynyt taltuttamaan kapinoivia savolaisia, vaan pyysi apua Viipurista ja Käkisalmesta. Paikalle saapunut Peter Pauluksenpoika Juustenin johtama apujoukko kukisti kapinalliset ja hoiti teloitukset. Fincke käytti itse voimakeinoja mieluummin mielipiteenmuokkausta ja vannotutti uskollisuudenvaloja Sigismundille.


title: Gödik Fincke

text: Sigismundin ja Kaarlen valtataistelussa Fincke toimi varovaisesti. Kaarle-herttuan voitettua Stångebron taistelun vuonna 1598, valtataistelun tulos alkoi näyttää selvältä. Savonlinna oli Sigismundia kannattaneiden kuningasmielisten viimeinen linnake, jonne Gödikin veli Sten Finckekin pakeni. Kaarlen tultua joukkoineen Suomeen vuonna 1599 Gödik luovutti Savonlinnan taisteluitta herttualle ja menetti virkansa. Sten Fincke puolestaan mestattiin Turun verilöylyssä. Kaarle antoi kuitenkin Finckelle hallintotehtäviä jo 1601 ja vuotta myöhemmin hän antoi kuninkaalle uskollisuudenvakuutuksen.


title: Gödik Fincke

text: Fincken uran loppuvaiheesta ei ole säilynyt paljoakaan tietoja, mutta vuonna 1612 hänen mainitaan olleen iäkäs ja halvaantunut. Fincke eli viimeiset vuotensa Ulvilassa sijainneessa Sunniemen kartanossa. Hänet on haudattu yhdessä puolisonsa Elisabeth Boijen kanssa Ulvilan kirkkoon. Parinkunnan hautapaadet ovat nähtävillä kirkon asehuoneessa.


title: Etelä-Suomen Kaukopuhelin

text: Etelä-Suomen Kaukopuhelin Osakeyhtiö ("Södra Finlands Interurbana Telefon") oli vuosina 1892–1935 toiminut suomalainen puhelinyhtiö joka omisti kaukopuhelinverkon Etelä-Suomessa. Yhtiö pääkonttori sijaitsi Helsingissä Korkeavuorenkatu 37:ssä.


title: Etelä-Suomen Kaukopuhelin

text: Ensimmäiset kaukopuhelinlinjat Suomeen rakennettiin vuonna 1884 Helsinki–Porvoo ja Turku–Naantali väleille. 1880-luvun loppuun mennessä kaikkien Etelä-Suomen kaupunkien välillä oli jo puhelinyhteys. Kaukopuhelinliikenteessä oli kuitenkin paljon teknisiä ongelmia ja näiden ratkaisemiseksi kaukopuhelinlinjojen omistajat perustivat Etelä-Suomen Kaukopuhelin Oy:n jonka sai toimiluvan 1894.


title: Etelä-Suomen Kaukopuhelin

text: Ruotsalainen L. M. Ericsson alkoi ostaa 1930-luvun alussa yhtiön osakkeita niin että sen hallussa oli lopulta niistä 43 prosenttia. Tämä ulkomaalaisomistuksen kasvu herätti huolta Suomessa. Yhtiön katsottiin keskittyneen vain hyvin kannattavien linjojen rakentamiseen ja jättäneen syrjäseudut kokonaan huomiotta. Arvostelijoiden mielestä yhtiö jakoi osinkoina ne varat joita olisi pitänyt käyttää harvaan asuttujen alueiden puhelinverkon kehittämiseen.


title: Etelä-Suomen Kaukopuhelin

text: Suomen valtio osti Ericssonin osuuden Etelä-Suomen Kaukopuhelin Oy:stä 1934. Posti- ja Lennätinlaitos lunasti 1. huhtikuuta 1935 yhtiön koko puhelinverkon ja muun omaisuuden 41 miljoonan markan hinnasta ja samalla yhtiön toiminta päättyi. Virallisesti yhtiö lakkautettiin 1937. Tämän jälkeen valtio vastasi kaukopuhelinliikenteestä ja yksityiset puhelinlaitokset toimivat paikallisesti. Valtio oli tullut mukaan puhelinalalle 1918 kun Suomi sai haltuunsa Venäjän lennätinlaitoksen sekä Venäjän armeijan Suomessa sijainneet puhelinverkot.


title: Ğabdulla Tuqay

text: Ğabdulla Tuqay (, oikealta nimeltään Gabdulla Muhamedgarifovitš Tukajev, ven. Габдулла Мухамедгарифович Тукаев, tataariksi Габдулла Мөхәммәтгариф улы Тукаев, "Ğabdulla Mөxəmmətğərif uğlı Tuqayev"; 26. huhtikuuta 1886 nykyisen Tatarstanin Arskin piirin Kušlautšin kylä – 15. huhtikuuta 1913 Kazan) oli tataarilainen runoilija ja lehtimies.


title: Ğabdulla Tuqay

text: Ğabdulla Tuqay syntyi maalaismullahin perheeseen. Hän jäi varhain orvoksi. Vuodesta 1895 lähtien hän asui tätinsä luona Uralskissa, jossa hän opiskeli koraanikoulussa ja kävi myös venäläistä koulua. Runoja Tuqay alkoi kirjoittaa vuonna 1902. Vuodesta 1905 lähtien hän työskenteli kirjapainossa ja toimi sanomalehti "Fikerin" (”Ajatus”) sekä aikakauslehti "El-ğasr-el-jadidin" (”Uusi vuosisata”) avustajana. Aluksi hän kirjoitti uskonnollisista, reformistisista ja kansallisista aiheista itämaiseen tyyliin perinteisellä türkin kirjakielellä.


title: Ğabdulla Tuqay

text: Vuonna 1907 Tuqay muutti Kazaniin, jossa hän tutustui muihin tataarikirjailijoihin ja alkoi kirjoittaa Volgan tataarien kansankielellä. Yhdessä Galiaskar Kamalovin kanssa hän julkaisi satiirista aikakauslehteä "Yaşen" (”Salama”, 1908–09). Vuodesta 1910 lähtien hän työskenteli "Yalt-yolt" (”Välähdys”) -lehdessä.


title: Ğabdulla Tuqay

text: Tuqay on tataarinkielisen kansalaislyriikan perustanlaskija. Satiirisissa runoissaan hän ruoskii taantumusta, tietämättömyyttä ja tekopyhyyttä. Hän kirjoitti paljon kansansa elämästä ja perinteistä ja kehotti arvostamaan sen historiaa, kieltä ja kulttuuria. Tuqayn runot ovat yksinkertaisia, mutta samalla syvällisiä ja musikaalisia. "Tuğan tel" (”Äidinkieli”) ja monet muut tunnetaan lauluina. Runoelman "Şurale" (1907) pohjalta on sävelletty samanniminen baletti. Tuqay toimi myös venäläisen runouden kääntäjänä sekä kirjallisuuskriitikkona.


title: Vuolteen kartano

text: Vuolteen kartano on entinen säteriratsutila Kokemäellä. Se sijaitsee Kokemäen keskustaajaman läntisellä laidalla Kokemäenjoen varressa ja on historiallisesti kuulunut Kokemäen Vuolteen kylään. Kartanosta on asiakirjoissa ensimmäinen maininta ajalta 1476–1486, jolloin omistajana oli Satakunnan tuomari Filippus Tuomaanpoika. Hän kuului Vuolteen sukuun, jonka hallinnassa tila pysyi vuoteen 1599, jolloin omistaja Hartikka Henrikinpoika mestattiin Turun verilöylyssä. Myöhemmät omistajat ovat kuuluneet seuraaviin sukuihin: Sassi, Polviander, Idman, von Knorring, Mustelin ja vuodesta 1899 Jaakkola.


title: Vuolteen kartano

text: Vuolteen kartanon nykyinen päärakennus on uusklassista tyyliä. Sen on suunnitellut diplomiarkkitehti Arvid Tollet ja se on valmistunut vuonna 1928.


title: Ingrid Stengård

text: Ingrid Stengård (s. 31. heinäkuuta 1975) on suomalainen pyöräsuunnistaja. Seuratasolla hän edustaa IF Sibbo-Vargarnaa.


title: Ingrid Stengård

text: Joensuun MM-kilpailuissa 2006 Stengård voitti viestistä hopeaa ja keskimatkalta ja pitkältä matkalta pronssia. Seuraavana vuonna Nové Město na Moravěn MM-kisoissa hän voitti viestikultaa joukkuetovereinaan Taija Jäppinen ja Päivi Tommola. Ostródan MM-kisoissa 2008 hän voitti viestikultaa joukkuetovereinaan Maija Lång ja Marika Hara. Montalegren MM-kilpailuissa 2010 hän voitti viestihopeaa. Vicenzan MM-kilpailuissa 2011 hän voitti hopeaa pitkällä matkalla. Veszprémin MM-kilpailuissa 2012 hän saavutti viestissä kultaa ja keskimatkalla hopeaa. Rakveren MM-kilpailuissa 2013 hän voitti viestissä kultaa. EM-kilpailuista Stengård on voittanut seitsemän kultaa, kolme hopeaa ja kaksi pronssia.


title: Truhmeenit

text: Truhmeenit () ovat Venäjällä Stavropolin aluepiirissä asuva turkmeeniryhmä. Heitä asuu muutamissa kylissä Stavropolin koillispuolella.


title: Truhmeenit

text: Truhmeenien esi-isät siirtyivät seudulle 1600–1700-lukujen vaihteessa Mangyšlakin niemimaalta. He puhuvat turkmeenin murretta, jossa on huomattavasti vaikutteita nogain kielestä. Elinkeinoja ovat karjanhoito ja maanviljely. Perinteinen uskonto on sunnalainen islam.


title: Truhmeenit

text: Neuvostoliiton ja Venäjän väestönlaskennoissa truhmeenit on luettu turkmeeneiksi. Vuonna 1989 Stavropolin aluepiirissä oli 11 300 turkmeenia.


title: Reinhold Weckman

text: Johan Reinhold Weckman (11. syyskuuta 1865 Liljendal – 21. huhtikuuta 1949) oli suomalainen Oulussa vaikuttanut yritysjohtaja ja eversti.


title: Reinhold Weckman

text: Weckmanin vanhemmat olivat maanviljelijä Wilhelm Weckman ja Amanda Fredrika Mannstén. Hän valmistui Haminan kadettikoulusta 1888 ja palveli sitten upseerina Oulun tarkk'ampujapataljoonassa 1888–1889 ja 14. reservikomppaniassa 1889–1892 yleten luutnantiksi 1892. Weckman siirtyi kuitenkin pian liikealalle opiskellen Lontoossa 1889–1890. Hän toimi konttoristina Oulussa 1890–1894 ja oli sitten oululaisen in kauppahuoneen osakkaana 1894–1898 ja toisena omistajana 1898–1912. Vuosina 1912–1923 Weckman oli Ab Uleå Oy:n toimitusjohtajana. Hän oli myös Kemi Oy:n hallituksen jäsen 1894–1949, Bröder Åström Ab:n hallituksen puheenjohtaja 1916–1922, Liittopankki Oy:n hallintoneuvoston jäsen 1920–1923 sekä Kajaanin puutavara Oy:n johtokunnan jäsen 1922–1938. Hän omisti 1932–1949 Oy Aniko Ab:n.


title: Reinhold Weckman

text: Weckman oli Englannin varakonsulina Oulussa 1911–1922, Oulun kaupunginvaltuuston jäsenenä vuodesta 1899 sekä Oulun suojeluskunnan piiripäällikkönä 1918. Hänet ylennettiin majuriksi ja everstiluutnantiksi 1918 sekä everstiksi 1943.


title: Reinhold Weckman

text: Reinhold Weckman oli naimisissa vuodesta 1891 lähtien kauppaneuvos Albert Oskar Snellmanin tyttären Elin Johanna Snellmanin kanssa. Heillä oli kolme poikaa:


title: Jimmy Waite

text: Jimmy Dean Waite (s. , Québec, Kanada) on kanadalainen entinen jääkiekkomaalivahti. Hän pelasi NHL-uransa aikana 106 ottelua Chicago Blackhawksissa, San Jose Sharksissa ja Phoenix Coyotesissa. Vuodesta 2001 lähtien hän siirtyi pelaamaan Saksaan, jossa päätti ammattilaisuransa ERC Ingolstadtissa.


title: Jimmy Waite

text: Waite pelasi juniorina QMJHL:n Chicoutimi Sagueneensissa. Vuonna 1987 hänet valittiin liigan toiseen tähdistökentälliseen ja kesällä 1987 Chicago Blackhawks varasi hänet ensimmäisellä kierroksella . Monet kykyjenetsijät uskoivat, että hän nousisi NHL:n huippumaalivahtien joukkoon. He ylistivät Waitea, vaikka tämä päästi keskimäärin pelissä yli neljä maalia. Tämän kykyjenetsijät selittivät QMJHL:n korkeilla maalimäärillä.


title: Jimmy Waite

text: Waite siirtyi Chicagon organisaatioon syksyllä 1988, mutta pelasi kolmen kauden aikana suurimmaksi osaksi farmijoukkueissa ja vain 16 peliä Chicagossa. Kausilla 1991–1992 ja 1992–1993 Waite oli Chicagossa kakkosmaalivahtina ja pelasi yhteensä 37 ottelua. Kesällä 1993 Chicago myi hänet San Jose Sharksiin. Waite pelasi kaudella 1993–1994 San Josessa Arturs Irben kakkosmaalivahtina, mutta jo seuraavana kesänä San Jose myi hänet takaisin Chicagoon, josta vaihdossa seura sai neljännen kierroksen varausoikeuden.


title: Jimmy Waite

text: Seuraavan kolmen kauden aikana Waite pelasi suurimmaksi osaksi farmijoukkue Indianapolis Iceissa ja Chicagossa yhteensä vain viisi ottelua. Syyskuussa 1997 hän siirtyi Phoenix Coyotesiin, jossa oli joukkueen kakkosmaalivahti kahden kauden ajan. Elokuussa 1999 Waite solmi vapaana pelaajana sopimuksen Toronto Maple Leafsin kanssa, mutta hän pelasi kahden seuraavan kauden aikana vain farmijoukkue St. John's Maple Leafsissä. Kaudeksi 2001–2002 Waite siirtyi pelaamaan Saksaan DEL-liigaan, jossa hän pelasi kauteen 2008-2009 saakka.


title: Laulujuhlat

text: Laulujuhlat ovat suuria kuorojen kokoontumisia, joissa voi olla kymmeniätuhansia esiintyjiä. Esiintymisiä varten on usein erityinen suuri katettu laululava. Laulujuhlien perinne rantautui 1800-luvun loppupuolella Suomeen Virosta .


title: Stig Weckman

text: Stig Albert Oskar Weckman (5. heinäkuuta 1902 Oulu – 15. lokakuuta 1956 Kööpenhamina) oli suomalainen tekniikan tohtori ja Kemi Oy:n toimitusjohtaja.


title: Stig Weckman

text: Weckmanin vanhemmat olivat eversti, toimitusjohtaja Johan Reinhold Weckman ja Elin Johanna Snellman. Hän pääsi ylioppilaaksi 1920 ja valmistui diplomi-insinööriksi 1927 sekä väitteli tekniikan tohtoriksi 1932.


title: Stig Weckman

text: Weckman oli Kemi Oy:n palveluksessa vuodesta 1934 toimien yhtiön yli-insinöörinä 1934–1936 ja toimitusjohtajana 1937–1952. Hän oli myös yhtiön johtokunnan puheenjohtaja 1947–1953. Lapin sodan jälkeen Weckman osallistui aktiivisesti Lapin jälleenrakennustoiminnan johtamiseen ja hän sai suurelta osin näistä ansioista vuorineuvoksen arvon 1948.


title: Stig Weckman

text: Weckman johti Kemi-yhtiötä varovaisesti ja perinteisessä patruunahengessä. Työrauha ostettiin yleistä tasoa korkeammille palkoilla mutta Weckmanin kauteen osui kuitenkin kesällä 1949 tapahtunut Kemin lakkoliike. Vuonna 1950 Weckman hankki yhtiölle suuren lainan investointeja varten, mutta tämän seurauksena yhtiö velkaantui pahoin ja lopulta sen omistus jouduttiin Suomen Pankin asettamien ehtojen mukaisesti järjestelemään uudelleen. Uudelleenjärjestelyjen seurauksena myös Weckman menetti paikkansa ja hänen seuraajakseen toimitusjohtajana tuli Aulis Kairamo.


title: Stig Weckman

text: Jätettyään Kemi Oy:n Weckman muutti Kööpenhaminaan Finncellin ja Finnboardin sikäläisen agentuurin johtajaksi. Stig Weckman kuoli Kööpenhaminassa kolmen vuoden kuluttua 54 vuoden ikäisenä.


title: Stig Weckman

text: Stig Weckman oli naimisissa vuodesta 1928 professori Sigurd Frosteruksen tyttären Johanna Emmy Sophie Frosteruksen kanssa.


title: Villi joki

text: Villi joki (engl. "The River Wild") on Curtis Hansonin ohjaama seikkailu- ja jännityselokuva, joka valmistui vuonna 1994. Pääosan näyttelee Meryl Streep.


title: Villi joki

text: Villi joki on ensimmäinen ja ainoa toiminnallinen elokuva, jossa Meryl Streep on ollut mukana. Elokuva kuvattiin Kootenay-joella, ja hän oli lähellä hukkua kuvausten aikana.


title: Villi joki

text: Perheenäiti Gail menee perheensä kanssa laskemaan koskia nuoruutensa maisemiin. Joella perhe tapaa mieskolmikon, jonka ainoa koskenlaskutaitoinen mies katoaa salaperäisesti. Gail suostuu auttamaan heidät määränpäähänsä mutta kun toinen miehistä alkaa käyttäytyä uhkaavasti, perhe karkaa ja jättää heidät oman onnensa nojaan. Se ei kuitenkaan onnistu kovin helposti.


title: Jack Johnson (jääkiekkoilija)

text: John Joseph Louis "Jack" Johnson III (s. 13. tammikuuta 1987 Indianapolis, Indiana) on yhdysvaltalainen jääkiekkopuolustaja. Johnson pelaa tällä hetkellä NHL-joukkue Pittsburgh Penguinsissa.


title: Jack Johnson (jääkiekkoilija)

text: Carolina Hurricanes varasi Johnsonin vuonna varaustilaisuuden kolmannella vuorolla, mutta myi hänet syyskuussa 2006 yhdessä Oleg Tverdovskin kanssa Los Angeles Kingsiin, josta sai vaihdossa Éric Bélangerin ja Tim Gleasonin. Johnson aloitti NHL-uransa maaliskuussa 2007, kauden 2006–2007 lopulla, pelattuaan sitä ennen loppuun toisen kautensa Michiganin yliopiston joukkueessa yliopistosarja CCHA:ssa.


title: Jack Johnson (jääkiekkoilija)

text: Johnson edusti Los Angeles Kingsiä helmikuuhun 2012 asti, jolloin hän siirtyi Columbus Blue Jacketsiin osana pelaajakauppaa, jossa Kings sai vaihdossa hyökkääjä Jeff Carterin.


title: Jack Johnson (jääkiekkoilija)

text: Nashin lähdön jälkeen työsulun lyhentämällä kaudella Johnsonista tuli yksi Columbuksen varakapteeneista. Hänen katsottiin olevan johtaja, joka vei Blue Jacketsin melkein pudotuspeleihin. Johnson on yksi mahdollinen ehdokas seuraavaksi joukkueen kapteeniksi.


title: Jack Johnson (jääkiekkoilija)

text: Kausi alkoi Johnsonin kannalta vaikeasti hänen kerätessä vain 11 pistettä 43:ssa ottelussa. Tämän vuoksi hän jäi myös Yhdysvaltain talviolympialaisjoukkueen ulkopuolelle. Loppukausi onnistui Johnsonilta paremmin hänen tehdessä 22 pistettä loppukauden 39:ssä ottelussa, auttaen Blue Jacketsin toista kertaa historiansa aikana pudotuspeleihin. Ensimmäisellä pudotuspelikierroksella Pittsburgh Penguinsia vastaan Johnson oli sarjan paras maalintekijä kolmella maalilla. Columbus kuitenkin hävisi sarjan voitoin 2–4.


title: Peter Brunt

text: Peter Brunt (23. kesäkuuta 1917–5. marraskuuta 2005) oli roomalaisen historian tutkija ja antiikin historian professorin Oxfordissa vuosina 1970–1982. Hänen tärkeimmät tutkimuksensa käsittelivät Rooman tasavaltaa: "Italian Manpower" ja "Social Conflicts in the Roman Republic", julkaistiin kummatkin vuonna 1971. Bruntin mukaan tuolloin vallitseva käsitys roomalaisesta politiikasta oli väärä. Hänen mukaansa todistusaineisto ei vastannut näkökulmaa jonka mukaan poliittiset konfliktit perustuivat yksilöiden, perheiden ja "faktioiden" pyrkimyksiin, vaan syvempiin yhteiskunnallisiin konflikteihin.


title: Sveitsin ilmavoimat

text: Sveitsin ilmavoimat (, , ) on Sveitsin asevoimien lentävä osa. Se perustettiin maavoimien osana 31. heinäkuuta 1914. Ilmavoimista tuli itsenäinen aselaji 1. tammikuuta 1996.


title: Sveitsin ilmavoimat

text: Rauhanaikana ilmavoimien operatiivinen esikunta on Dübendorfissa, Zürichin itäpuolella, ja ilmavoimat toimivat useasta pysyvästä lentotukikohdasta, mutta henkilöstö on koulutettu kriisin varalta toimimaan hajautetuista maantietukikohdasta. Sodanuhkaa varten useat tieosuudet on jo ennalta valmisteltu toimimaan lentotukikohtina.


title: Sveitsin ilmavoimat

text: Eduard Spelterini aloitti Sveitsissä kuumailmapallolennot ja ensimmäinen ilmavoimiin liittyvä tapahtuma olikin kuumailmapallokuljetusyksikkö. Ensimmäisen maailmansodan alettua 1914 toiminta oli edelleen hyvin vaatimatonta. Sodan puhjettua mielipide muuttui nopeasti ja ratsuväenupseeri Theodor Real sai käskyn perustaa ilmayhtymän. Hän pakko-otti kolme Bernin lentokentällä toiminutta siviililentokonetta, joilla aloitettiin yhdeksän lentäjän koulutus tilapäistukikohdassa lähellä Wankdorf Stadiumia. Koulutus siirrettiin myöhemmin vakinaiseen lentotukikohtaan Dübendorfiin. Sveitsi oli sodan ajan puolueeton ja siten ilmavoimat keskittyivät koulutukseen ja harjoituksiin sekä tiedusteluun ja partiointiin. Poliittisen tilanteen heikkeneminen 1930-luvulla aiheutti kalliin ilma-aseen hankkimisen. Sveitsi tilasi Saksasta Messerschmitt Bf 109 -koneita, Italiasta Macchi MC.202 -lentokoneita ja Ranskasta Morane-Saulnier D03800 -hävittäjiä. Morane-Saulnierin koneet valmistettiin lisenssillä Sveitsissä. Ilmavoimista tehtiin oma aselajinsa lokakuussa 1936.


title: Sveitsin ilmavoimat

text: Sveitsin ilmavoimien tukikohdat sijaitsevat eri puolilla maata seuraavilla paikkakunnilla:


title: Sveitsin ilmavoimat

text: Sveitsin ilmavoimilla on käytössään useita tutkavalvontalaitteistoja:


title: D-beat

text: D-beat (myös discore tai käng Ruotsissa) on 1980-luvun alulla syntynyt hardcore punkin alalaji, jonka isänä pidetään Discharge-yhtyettä, joka myös genren nimesi. Discharge oli ottanut paljon vaikutteita Motörheadilta, jolloin syntyi D-beat-musiikki. Kuitenkin ensimmäisenä D-beat-yhtyeenä pidetään The Varukers-nimistä yhtyettä. D-beatin vokaalista puolta on innoittanut erilaiset slooganit. D-beat on tunnettua lyhyistä sanoistaan, sillä D-beatissa keskitytään lähinnä soittamiseen. D-beat toimii läheisesti samankaltaisen crust punkin kanssa. Crust punk on D-beatia raskaampi ja monipuolisempi muoto. D-beat-yhtyeet ovat tyypillisesti sotaa vastaan, anarkistisia ja seuraavat kiihkeästi 1980-luvun anarcho-punk-yhtyeitä. D-beat kukoisti Ruotsissa ja siellä syntyi monia yhtyeitä, kuten Anti Cimex, Mob 47, Driller Killer ja Wolfbrigade. Totalitär, Avskum, Skitsystem ja Disfear olivat ruotsalaisia D-beat-yhtyeitä. Muita D-beat-yhtyeitä olivat muun muassa japanilainen Disclose, yhdysvaltalainen Crucifix ja Final Conflict, brasilialainen Ratos de Porão ja espanjalainen MG15.


title: D-beat

text: Ensimmäinen ruotsalainen D-beat-kappale oli "Marquee", jonka oli soittanut tukholmalainen yhtye Rude Kids vuonna 1979. Anti Cimex levytti 7-raitaisen EPn "Raped ass", joka oli yksi rajuimmista ja vihaisimmista hardcore-julkaisuista koskaan. Muita samankaltaisia yhtyeitä olivat Shitlickers, Moderat Likvidation, Mob 47 ja Asocial. Mob 47 sekoitti Dischargea ja amerikkalaista hardcorea keskenään. Monet näistä klassisista D-beat-yhtyeistä alkoivat harjoittaa enemmänkin crust punkia. Skandinavialaiset yhtyeet, kuten Driller Killer, Totalitär, Skitsystem, Wolfbrigade ja Disfear olivat tunnetuimpia D-beat-yhtyeitä.


title: D-beat

text: Thrash metal-yhtyeet, kuten Metallica, Anthrax ja Sepultura ottivat vaikutteita 1980-luvun D-beatista ja osa D-beat-yhtyeistä, kuten Discharge, taas otti vaikutteita thrash metallista. Kuitenkaan D-beat ei aina ollut samanlaista, toisin kuin vaikkapa amerikkalainen hardcore. Suosittu yhtye Rancid soitti myös hieman D-beatia. Heidän 2000-luvulla julkaistussa viidennessä albumissaan oli vivahteita D-beatista.


title: D-beat

text: Yhtyeet saavuttivat tyylinsä 1980-luvun alulla soittaen Dischargen, skandinavialaisen ja japanilaisen hardcoren innoittamaa musiikkia. Useimmat näistä yhtyeistä kääntyivät myöhemmin crust punkiin, kuten Wolfbrigade ja Tragedy. Musiikista tuli synkempää ja melodisempaa, johon vaikuttivat yhtyeet Discharge ja Amebix.


title: Puppa J

text: Puppa J (oikealta nimeltään Janne Siro, s. 1978) on suomalainen reggae-artisti.


title: Puppa J

text: Puppa J on asunut muun muassa Forssassa, Jämsänkoskella ja Jyväskylässä. Puppa J julkaisi ensimmäisen studioalbuminsa, "Morobless", Tasottavien kanssa vuonna 2006. Toinen julkaisu eli ensimmäinen sooloalbumi "Oi aikoja!", joka julkaistiin helmikuussa 2009 ja sijoittui sijalle 19. Suomen virallisella listalla. Kesällä 2009 julkaistiin Suhinators-yhtyeen nimikkoalbumi. Puppa J kuuluu myös Jätkäjätkät -nimiseen yhtyeeseen, johon kuuluu myös mm. rap-artisti Asa. Jätkäjätkien debyyttialbumi "Ykstoist ykstoist" julkaistiin keväällä 2010.


title: Puppa J

text: Puppa J muodostaa myös iskelmäjazz-laulaja Yonan ja Punky Reggae Bandin kanssa Liljan Loisto -nimisen yhtyeen, jonka esikoisalbumi "Takaisin Karjalan maille" puolestaan julkaistiin syyskuussa 2010. Albumi nousi parhaimmillaan Suomen virallisen listan 19. sijalle julkaisuviikollaan (36/2010) ja pysyi siellä yhteensä kolme viikkoa.


title: Puppa J

text: 20. helmikuuta 2012 Puppa J julkaisi singlen "Maailmankansalainen" tulevalta sooloalbumiltaan. Kappaleesta on kuvattu myös musiikkivideo. Puppa J:n toinen sooloalbumi "Kiveliö kutsuu" julkaistiin 28. maaliskuuta 2012. Se ylsi sijalle 34 Suomen virallisella listalla. Liljan Loisto -yhtye julkaisi toisen albuminsa "Vapauden hurma" 30. toukokuuta 2012, ja se nousi Suomen virallisen albumilistan sijalle 26. Albumin kappaleesta "Varkaat kulkurit" on julkaistu musiikkivideo.


title: Puppa J

text: Jätkäjätkät -yhtyeen kolmas pitkäsoitto "Marian sairaala" julkaistiin 11. tammikuuta 2013. Albumin kappaleista "Saan mä elää?!" ja "Levon helmi" on julkaistu musiikkivideot.


title: Puppa J

text: Kesäkuussa 2014 Puppa J julkaisi singlen "Menossa Mihkään" . Kappale on tulevalta albumilta jonka tuottajana toimii Tommi "Bommitommi" Tikkanen ja levyn taustoista vastaa Jukka Pojan sekä Raappanan taustalla soittava Sound Explosion Band.


title: Purus

text: Purus on 3 211 kilometriä pitkä joki Etelä-Amerikassa. Se alkaa Ucayalista, Perusta ja virtaa pääosin koilliseen Perun ja Brasilian osavaltion Acren sademetsien läpi. Joki yhtyy Amazoniin (jota kutsutaan alueella nimellä Solimões) Manausin lähellä. Joen suualue on 1 200 metriä leveä.


title: Purus

text: Purusin valuma-alue on pinta-alaltaan 63 166 km² ja siitä laskee 8 400 kuutiometriä vettä sekunnissa.


title: Juho Nummela

text: Juho Aukusti Nummela () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan komppanianvääpelinä.


title: Juho Nummela

text: Nummelan vanhemmat olivat maanviljelijä Juhan Fredrik Nummela ja Helena Justiina Rantala. Hänet vihittiin avioliittoon vuonna 1923 Hulda Katariina Nakkilan kanssa. Hän kävi kansakoulun ja suoritti yksityisesti keskikoulukurssin Iin yhteiskoulussa vuonna 1926. Hän osallistui sotilaskoulutukseen sotilasohjaajakurssilla Turengissa vuonna 1921 ja kävi armeijan upseerien täydennyskurssin Suojeluskuntain päällystökoulussa vuonna 1924 sekä suoritti aseidenhoitokurssin Helsingissä vuonna 1925.


title: Juho Nummela

text: Nummela työskenteli maanviljelijänä Hinnerjoella ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 3. maaliskuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hän osallistui myös vuonna 1917 Polangenissa järjestetyille erikoiskursseille (pommarikurssi).


title: Juho Nummela

text: Nummela astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan vääpeliksi 2. Jääkärirykmentin 12. jääkäripataljoonan 1. komppaniaan. Hän osallistui sisällissodan taisteluihin Kalevankankaalla, missä hän haavoittui pahasti 28. maaliskuuta 1918.


title: Juho Nummela

text: Nummela palasi joukko-osastoonsa sisällissodan jälkeen 21. toukokuuta 1918 haavoistaan parannuttuaan. Hänet siirrettiin 15. heinäkuuta 1918 koulutusaliupseeriksi Pioneerikoulutuspataljoonan 1. komppaniaan. Armeijasta hän erosi 9. lokakuuta 1918, mutta palveli vielä kesällä 1919 lyhyen ajan Rajamaan suojeluskuntain vartiopataljoonassa.


title: Juho Nummela

text: Sotilasuraansa hän jatkoi liittymällä heinäkuun alussa 1919 heimosotiin luettavaan Karjalan (Aunuksen) retkikuntaan, missä hänet sijoitettiin 1. rykmenttiin kuuluvan Hämäläisen pataljoonan 2. komppanian päälliköksi. Hän osallistui retkikunnalla taisteluihin Yläjoen kylässä. Nummela erosi retkikunnasta 3. syyskuuta 1919 ja liittyi sen jälkeen suojeluskuntajärjestöön, missä hänet sijoitettiin 1. lokakuuta 1919 paikallispäälliköksi Hinnerjoen suojeluskuntaan. Hinnerjoelta hän muutti Honkilahdelle missä hän toimi paikallispäällikkönä 1. maaliskuuta - 30. huhtikuuta 1921 välisen ajan, jonka jälkeen hän muutti Poriin, missä hän toimi 1. kesäkuuta 1921 - 1. syyskuuta 1922 välisen ajan Porin suojeluskuutapiirin 2. sotilasohjaajana. Porista hän muutti Nilsiään missä hän toimi paikallispäällikkönä 1. heinäkuuta 1923 – 1. tammikuuta 1924 välisen ajan Nilsiän suojeluskunnassa. Nilsiästä Nummela siirtyi seuraavaksi Ouluun, missä hän toimi 1. tammikuuta 1924 alkaen Oulun suojeluskuntapiirin toisena sotilasohjaajana ja 1. tammikuuta 1926 alkaen ensimmäisenä sotilasohjaajana. Suojeluskunnista hän erosi 31. elokuuta 1926.


title: Juho Nummela

text: Nummela osallistui talvisotaan Varsinais-Suomen suojeluskuntapiirin VII alueen päällikkönä. Jatkosodan puhjettua hänet komennettiin päälliköksi 234. Ilmasuojelukomppaniaan, missä hän palvelikin koko sodan ajan. Hänet haudattiin Laitilaan.


title: Juho Nummela

text: Nummela toimi Laitilan ynnä muiden kuntain Palovakuutusyhdistysten toimitusjohtajana vuosina 1926 – 1953 ja Laitilan Puhelinosuuskunnan toimitusjohtajana vuosina 1930] – 1936 sekä Laitilan kirkkohallintokunnan puheenjohtajana vuosina 1930 – 1945. Laitila kunnan tilintarkastajana hän toimi vuosina 1928 – 1953 ja taksoituslautakunnan jäsenenä vuosina 1931 – 1936. Jälleenvakuutusyhtiö Sampsan hallituksen puheenjohtajana hän toimi vuodesta 35 alkaen ja Laitilan Osuuskaupan tilintarkastajana hän toimi vuosina 1928 - 1954. Lisäksi Nummela toimi Laitilan nuorisoseuran puheenjohtajana ja vapaaehtoisen palokunnan päällikkönä. Nummela toimi vuonna 1948 Laitilan kunnanvaltuuston jäsenenä ja vuosina 1950 – 1951 huoltolautakunnan puheenjohtajana. Suomen Punaisen Ristin Laitilan paikallisosaston hallituksen jäsenenä hän toimi myös.


title: Dave Charlton

text: Dave Charlton (27. lokakuuta 1936 Brotton, Englanti, Iso-Britannia – 23. helmikuuta 2013 Johannesburg, Etelä-Afrikka) oli eteläafrikkalainen F1-kuljettaja. Hän osallistui kolmeentoista F1-osakilpailuun kausina 1965, 1967–1968 ja 1970–1975. Hän oli parhaimmillaan 12. Etelä-Afrikan GP:ssä 1970.


title: Dave Charlton

text: Charlton osallistui myös useisiin MM-sarjaan kuulumattomiin osakilpailuihin voittaen Etelä-Afrikan F1-mestaruuden viidesti vuosina 1970–1974.


title: Free Realms

text: Free Realms on Sony Online Entertainmentin kehittämä 3D-verkkopeli. Peli on myös PlayStation 3:lle. Pelissä liikutaan pelimaailmassa, joka ulottuu lumivuorilta kummitussuolle ja hiekkarannalle. Pelissä on monia minipelejä, kuten maanviljelyminipeli ja kokkausminipeli. Free Realms muistuttaa paljon RuneScapea.


title: Free Realms

text: Maksavat jäsenet ovat ostaneet jäsenyyden oikealla rahalla. He voivat ostaa "torilta" (marketplace) tavaroita kuten kart-autoja ja lemmikkejä.


title: Eugène Chaboud

text: Marius Eugène Chaboud (12. huhtikuuta 1907 Lyon – 28. joulukuuta 1983 Montfermeil, Seine-Saint-Denis) oli ranskalainen F1-kuljettaja, joka osallistui kolmeen F1-osakilpailuun kausina 1950–1951. Hän oli viides Ranskan GP:ssä 1950 saavuttaen 1 MM-pisteen ja jakaen sijoituksensa Philippe Étancelinin kanssa kyseisessä kilpailussa.


title: Eugène Chaboud

text: Chaboud osallistui myös useisiin MM-sarjaan kuulumattomiin kilpailuihin. Hän voitti vuoden 1938 Le Mansin 24 tunnin kilpailun ja lopetti urheilu-uransa vuoden 1952 Le Mansin onnettomuuden jälkeen. Hän siirtyi ylläpitämään vuonna 1949 perustamaansa autoyritystä.


title: Kumtähden kenttä

text: Kumtähden kenttä (tai "Kumtähdenkenttä"; ) on pieni puistoalue Helsingin Toukolassa. Se sijaitsee Hämeentien ja Kustaa Vaasan tien välissä näiden haarautumiskohdan pohjoispuolella, noin kolme kilometriä Helsingin keskustasta pohjoiskoilliseen. Lähellä Kustaa Vaasan tien toisella puolella sijaitsee nykyisin Helsingin yliopiston Kumpulan kampus.


title: Kumtähden kenttä

text: Vielä 1800-luvulla Kumpulan kartanon maihin kuulunut Kumtähden kenttä oli selvästi kaupungin ulkopuolella, joskin kaupunkiin johtavan tien varrella. Ylioppilaat pitivät siellä useita kertoja kevätjuhlan kukanpäivänä eli Floran päivänä 13. toukokuuta. Juhlia vietettiin paikalla ensimmäisen kerran vuosina 1831–1834. Kuuluisin näistä juhlista pidettiin vuonna 1848, jolloin myös Maamme-laulu esitettiin ensimmäisen kerran julkisesti. Paikalle pystytettiin tapahtuman satavuotispäivänä 13. toukokuuta 1948 Erik Bryggmanin ja Viktor Janssonin suunnittelema Maamme-laulun muistomerkki, jonka kustansivat Pro Helsingfors -säätiö ja Helsingin yliopiston ylioppilaskunta. Ei tosin tiedetä varmuudella, vietettiinkö juhlia täsmälleen nykyisen puiston kohdalla vai jossain lähistöllä. Nykyisen puiston paikalla oli välillä puutaloja, jotka purettiin 1920-luvulla.


title: Kumtähden kenttä

text: Välillä puiston nimenä on ollut myös "Toukoniitty" (), joka viittasi toukokuussa pidettyihin kevätjuhliin, kuten myös kaupunginosan nimi Toukola (). Vuonna 1990 vanha nimi kuitenkin palautettiin viralliseen käyttöön Helsingin yliopiston ehdotuksesta. Nimi johtuu Kumpulan kartanon ruotsinkielisestä nimestä "Gumtäkt", joka on myös Kumpulan kaupunginosan ruotsinkielisenä nimenä. Myös kaupunginosan suomenkielisenä nimenä oli Kumtähti vuosina 1909–1928, kunnes se muutettiin Kumpulaksi. Nykyisin Kumpulan ja Toukolan kaupunginosien välinen raja kulkee Kustaa Vaasan tietä pitkin, ja näin ollen puisto luetaan kuuluvaksi Toukolaan.


title: Morobless

text: Morobless on reggaeyhtye Puppa J & Tasottavien ensimmäinen studioalbumi, joka julkaistiin 14. kesäkuuta 2006.


title: Kolmisoppi (kauppakeskus)

text: Kauppakeskus Kolmisoppi on kauppakeskus Kuopion Neulalammen kaupunginosassa, Kolmisoppi-nimisen järven ja kaupunginosan kaakkoispuolella. Kauppakeskus sijaitsee aivan moottoritien (valtatie 5) ja Savon radan länsipuolella. Kauppakeskus rakennettiin vuosina 1994–1995. Kauppakeskuksessa on yli 1000 pysäköintipaikkaa. Kauppakeskuksen parkkipaikan vieressä palvelee myös Neste.


title: Marika Hara

text: Marika Hara (s. 2. syyskuuta 1986) on suomalainen pyöräsuunnistaja ja hiihtosuunnistaja. Seuratasolla hän edustaa Kooveeta.


title: Marika Hara

text: Ostródan MM-kilpailuissa 2008 Hara voitti viestissä kultaa joukkuetovereinaan Maija Lång ja Ingrid Stengård ja pitkältä matkalta hopeaa. Nidan EM-kilpailuissa 2008 hän voitti viestissä kultaa ja sprintissä pronssia. Viestissä hänen kanssaan pyöräsuunnistivat Kirsi Korhonen ja Ingrid Stengård. Seuraavana vuonna Hara uusi EM-viestikultansa Tarja Vesannon ja Ingrid Stengårdin kanssa. Ben Shemenin MM-kilpailuissa 2009 hän voitti kultaa keskimatkalta ja hopeaa sprintistä. Montalegressa 2010 hän oli ankkurina MM-hopeaa tuoneessa Suomen joukkueessa. Lisäksi hän voitti sekä pitkän että keskimatkan MM-pronssia. Vicenzan MM-kilpailuissa 2011 hän sijoittui sprintissä hopealle. Vuoden 2011 EM-kisoissa Venäjällä Hara otti mitalin jokaiselta henkilökohtaiselta matkalta, voittaen sprintin ja pitkän matkan kilpailut.


title: Marika Hara

text: Vuoden 2012 MM-kilpailuissa hän saavutti pitkällä matkalla pronssia ja viestissä kultaa. Vuoden 2013 EM-kilpailuissa hän voitti kultaa sprintissä ja sprinttiviestissä sekä viestissä ja saman vuoden MM-kilpailuissa hän voitti kultaa keskimatkalla ja pitkällä matkalla sekä viestissä.


title: Marika Hara

text: Hara osallistui hiihtosuunnistuksen nuorten MM-kilpailuihin vuonna 2004 ja 2006. Vuonna 2006 hän sijoittui viestissä neljänneksi joukkuetovereinaan Maarit Korpi ja Paula Iso-Markku.


title: Arkadia-teatteri

text: Arkadia-teatteri sijaitsi 1861–1908 Helsingissä nykyisen Paasikiven aukion paikkeilla. Teatterirakennuksessa toimi Suomalainen Teatteri vuosina 1875–1902.


title: Arkadia-teatteri

text: Teatterirakennus sijaitsi alkujaan aivan kaupungin rakennetun alueen rajalla, nykyisen Lasipalatsin paikalla sijainneen Turun kasarmin ja Töölön kaakkoiskulmassa sijainneen Arkadian huvila-alueen välissä. Sen kohdalla myös kaupunkimainen puistokatu, Läntinen Heikinkatu, vaihtui maantieksi, Läntiseksi viertotieksi (nykyisin molemmat ovat Mannerheimintien osia).


title: Arkadia-teatteri

text: C. L. Engelin suunnittelema puinen uusklassinen teatterirakennus valmistui alun perin 1827 Esplanadin puistoon, Korkeavuorenkadun ja nykyisen Ruotsalaisen teatterin rakennuksen väliselle alueelle, mutta kun Ruotsalainen teatteri sai uuden rakennuksen 1860, vanha puuteatteri myytiin huutokaupalla ja siirrettiin 1861 Arkadiaan. Ruotsalainen teatteri joutui toimimaan vielä 1863–1866 Arkadia-teatterin rakennuksessa, kun tulipalo oli tuhonnut uuden teatterirakennuksen 1863. Tämän jälkeen Arkadia-teatterin rakennuksessa toimi 1868–1875 Venäläinen valtionteatteri, jossa esiintyivät pääasiassa Pietarista tulleet teatteriseurueet.


title: Arkadia-teatteri

text: Suomalainen Teatteri toimi sitten Arkadia-teatterin tiloissa vuoteen 1902 saakka, jolloin se muutti Onni Tarjanteen suunnittelemaan Kansallisteatterin rakennukseen. Arkadia-teatterin tilat olivat jo tällöin huonossa kunnossa, ja teatteri jouduttiin pitämään ajoittain suljettuna tulipalovaaran takia.


title: Arkadia-teatteri

text: Kansallisteatterin valmistuttua vanha Arkadia-teatteri vuokrattiin ruotsinkieliselle Folkteaternille. Viimeinen teatteriesitys siellä pidettiin uudenvuodenpäivänä 1907. Rakennus purettiin 1908. Liikemies Sergei Nikolajeff rakennutti paikalle tiilisen liikerakennuksen, jossa vuosina 1918–1976 toimi Keskusosuusliike Hankkijan pääkonttori. Edelleen se tunnetaan Hankkijan talona. Sen edessä olevalle aukiolle on myöhemmin pystytetty Harry Kivijärven tekemä J. K. Paasikiven muistomerkki.


title: Adolf Grünbaum

text: Adolf Grünbaum (15. toukokuuta 1923 Köln, Saksa – 15. marraskuuta 2018) oli saksalaissyntyinen, Yhdysvalloissa toiminut tieteenfilosofi. Hänet tunnettiin muun muassa psykoanalyysin ja Karl Popperin ajattelun kritiikeistään.


title: Adolf Grünbaum

text: Grünbaum opiskeli Wesleyan Universityssä ja Yalen yliopistossa ja suoritti jälkimmäisessä fysiikan loppututkinnon (M.S.) vuonna 1948 ja väitteli filosofian tohtoriksi vuonna 1951. Grünbaum toimi Lehighin yliopiston Selfridge-oppituolin filosofian professorina vuosina 1956-1960. Vuonna 1960 hän siirtyi Pittsburghin yliopistoon Andrew Mellon -oppituolin filosofian professoriksi. Pittsburghissa hän perusti myös yliopiston tieteenfilosofian keskuksen ja toimi sen johtajana. Keskuksessa hän työskenteli yhdessä muun muassa Nicholas Rescherin, Wilfrid Sellarsin, Richard Galen, Nuel Belnapin, Alan Ross Andersonin ja Gerald J. Masseyn kanssa. Suomalaissyntyinen psykoanalyytikko Benjamin Rubinstein kuului hänen ystäviinsä.


title: Adolf Grünbaum

text: Grünbaum oli American Academy of Arts and Sciences -akatemian jäsen. Hän toimi American Philosophical Associationin (Eastern Division) sekä International Union of History and Philosophy of Science (IUHPS) -liiton puheenjohtajana.


title: 5 sormee

text: 5 sormee on reggaeartisti Nopsajalan toinen studioalbumi. Albumin julkaisi Monsp Records 11. maaliskuuta 2009. Albumi nousi ilmestymisviikollaan Suomen virallisen albumilistan sijalle 16. Viikko jäi levyn ainoaksi listalla.


title: 5 sormee

text: Albumin tuotannosta vastaavat DJ Svengali ja Nopsajalka itse. Poikkeuksena kappale "Ring Tone", jonka on tuottanut DJ Polarsoul. Kappaleesta "Lanteilla" on julkaistu musiikkivideo, jolla vierailee rap-artisti Super Janne. Super Janne ei kuitenkaan ole mukana kappaleen albumiversiolla."Villiks" -kappale sisältää samplen Reel 2 Real kappaleesta "I Like to Move It". "Ring Tone" -kappaleen biitti on taas lainattu Jonden "Myrkytetty kansa" -kappaleesta.


title: Emmanuel Hostache

text: Emmanuel Hostache (18. heinäkuuta 1975 – 30. toukokuuta 2007) oli ranskalainen rattikelkkailija. Vuoden 1998 talviolympialaisissa Naganossa hän sai pronssimitalin neljän miehen kelkoissa. Vuoden 1999 maailmanmestaruuskilpailuissa Cortina d’Ampezzossa hän voitti kultaa neljän miehen kelkoissa ja sai lisäksi pronssimitalin kahden miehen kelkoissa.


title: Emmanuel Hostache

text: Hostache oli lapsena myös kuulantyönnön Ranskan-ennätyksen hallussapitäjä. Hän kuoli 31-vuotiaana Ewingin sarkoomaan.


title: Nelly Ciobanu

text: Nelly Ciobanu (s. 28. lokakuuta 1974) on moldovalainen laulaja. Hän on valmistunut Tiraspolin musiikkiopistosta. Hän teki debyyttinsä vuonna 1993 veljensä kanssa osana duoa "Master Dinamit". Ciobanu edusti Moldovaa Eurovision laulukilpailussa 2009 kappaleella "Hora din Moldova" sijoittuen finaalissa 14:nneksi 69 pisteellä.


title: 8. armeija

text: 8. armeija voi tarkoittaa useaa erimaalaista sotilasyksikköä:


title: Pidä liekkis

text:
Pidä liekkis on reggaeartisti Paarman vuonna 2005 julkaistu studioalbumi. Albumin julkaisi Ylivoima-levy-yhtiö.
Muut instumentit, äänitys, miksaus ja masterointi: Bommitommi. Tuotanto Bommitommi, paitsi "Älä luovuta" (1) tuotanto Nopsajalka ja Bommitommi. Äänitetty ja miksattu Ylivioma -studiolla 2003-2005. Masteroitu Seawolf -studiolla. Kannet Henrik ja Vilunki. Kuvat Niko ja Henrik.


title: Irrationalismi

text: Irrationalismilla tarkoitetaan joko tunteiden asettamista järjen edelle tai käsitystä, jonka mukaan eräät keskeiset olemassaolon totuudet eivät ole löydettävissä järjen avulla. Irrationalistit ovat irrationalismin kannattajia.


title: Linus Omark

text: Linus Karl Heimer Omark (s. 5. helmikuuta 1987 Ylitornio, Ruotsi) on ruotsalainen jääkiekkoilija, pelipaikaltaan vasen laitahyökkääjä. Hän edustaa KHL-seura Salavat Julajev Ufaa.


title: Linus Omark

text: Omarkin ensimmäinen seura oli Övertorneå HF. Hän siirtyi myöhemmin luulajalaisseura Luleå HF:n junioreihin ja kaudella 2005–2006 hän edusti seuraa ensimmäisen kerran aikuisten tasolla. Hän pelasi tuolla kaudella 19 Elitserien-ottelua, joissa hän teki yhden tehopisteen, maalisyötön. Suurimman osan kaudesta hän pelasi kuitenkin J20 SuperElit -juniorisarjassa.


title: Linus Omark

text: Kaudet 2006–2007, 2007–2008 ja 2008–2009 Omark pelasi kokonaan Elitserienissä. Kaudella 2007–2008 hän oli Luleån kolmanneksi paras pisteidentekijä Ľuboš Bartečkon ja Martin Chabadan jälkeen tehtyään 55:ssä runkosarjaottelussa 32 tehopistettä, 11 maalia ja 21 syöttöpistettä, ja kaudella 2008–2009 joukkueensa paras pistemies ja toiseksi paras maalintekijä Johan Harjun jälkeen tehtyään 53:ssa runkosarjaottelussa 55 tehopistettä, 23 maalia ja 32 syöttöpistettä. Elitserienin pistepörssissä hän sijoittui 2008–2009 kolmanneksi Per-Åge Skrøderin ja Fredrik Brembergin jälkeen. Hänet nimettiin kauden jälkeen Ruotsin jääkiekon tähdistökentälliseen.


title: Linus Omark

text: Kauden 2009–2010 Omark pelasi venäläisseura HK Dinamo Moskovassa KHL-liigassa. Hän teki joukkueen kanssa sopimuksen huhtikuussa 2009.


title: Linus Omark

text: Edmonton Oilers varasi Omarkin NHL:ään numerolla 97 neljännellä kierroksella. Huhtikuussa 2010 hän teki Oilersin kanssa kaksivuotisen tulokassopimuksen. Hän pelasi suurimman osan kaudesta 2010–2011 NHL:ssä, mutta osan myös farmijoukkue Oklahoma City Baronsissa AHL:ssä. Kausi 2011–2012 oli hänelle vaikea. Hän aloitti kauden NHL:ssä, mutta lähetettiin marraskuussa 2011 takaisin AHL:ään. Myöhemmin samassa kuussa hän mursi nilkkansa, minkä jälkeen joutui olemaan pelaamatta 12 viikkoa. Hän palasi jäille helmikuussa ja sai kutsun ylös NHL:ään maaliskuussa. Omark pelasi kauden aikana lopulta 14 ottelua NHL:ssä ja 18 AHL:ssä.


title: Linus Omark

text: Elokuussa 2012, kahden Pohjois-Amerikassa pelatun kauden jälkeen, Omark teki yksivuotisen sopimuksen sveitsiläisseura EV Zugin kanssa. Hän oli kaudella 2012–2013 Sveitsin pääsarjan NLA:n piste- ja syöttöpörssivoittaja tehtyään 48:ssa runkosarjaottelussa 69 tehopistettä, 17 maalia ja 52 syöttöpistettä. Elokuussa 2013 Omark palasi Edmonton Oilersiin yksivuotisella ja kaksisuuntaisella sopimuksella. Joulukuussa 2013 hän siirtyi kuitenkin Buffalo Sabresiin, joka antoi Oilersille vaihdossa kuudennen kierroksen varausvuoron. Ennen siirtymistä Sabresiin Omark oli pelannut kaudella 2013–2014 yhden ottelun NHL:ssä ja 28 AHL:ssä.


title: Linus Omark

text: Buffalo Sabresissa Omark pelasi 13 ottelua ja sai kaksi syöttöpistettä. Helmikuussa 2014 Sabres oli lähettämässä hänet Rochester Americansiin AHL:ään, mutta Omark kieltäytyi farmikomennuksesta. Omarkin sopimus Sabresin kanssa purettiin ja hän pelasi kauden lopussa viisi runkosarja- ja kuusi pudotuspeliottelua kasvattajaseurassaan Luleå HF:ssä. Huhtikuussa 2014 hänen julkistettiin tehneen kaksivuotisen sopimuksen KHL:ään siirtyvän suomalaisseura Jokereiden kanssa.


title: Linus Omark

text: Jokereissa Omark muodosti Petr Koukalin ja Steve Mosesin kanssa tehokkaan ”Lokomo-ketjun”. Kauden 2014–2015 aikana Omark keräsi tehot 16+30=46. Jokerit ja Omark purkivat sopimuksen yhteisymmärryksessä huhtikuun 2015 lopulla. Toukokuussa 2015 hänen julkistettiin tehneen kaksivuotisen sopimuksen KHL-seura Salavat Julajev Ufan kanssa. Elokuussa 2016 Omark jatkoi sopimusta Ufan kanssa kevääseen 2018 saakka.


title: Linus Omark

text: Omark pelasi ensimmäiset ottelunsa Ruotsin A-maajoukkueessa kaudella 2008–2009. Hän on pelannut neljät MM-kilpailut, joista hänellä on maailmanmestaruus 2017 ja pronssia 2009 ja 2010. Hän teki MM-kilpailuissa 2009 kymmenen tehopistettä, kaksi maalia ja kahdeksan syöttöpistettä, yhdeksässä ottelussa. Hän oli pronssia voittaneen joukkueen toiseksi paras pistemies Mattias Weinhandlin jälkeen. MM-kilpailuissa 2010, joissa Ruotsi voitti niin ikään pronssia, hän teki neljä tehopistettä, maalin ja kolme syöttöpistettä, yhdeksässä ottelussa. Hän on edustanut Ruotsia myös yksissä jääkiekon nuorten maailmanmestaruuskilpailuissa vuonna 2007.


title: Linus Omark

text: Myös Omarkin isoveljet Urban ja Jörgen ovat jääkiekkoilijoita. Ruotsin entinen maajoukkuemaalivahti Daniel Henriksson on veljesten serkku.


title: Plessix-Balisson

text: Plessix-Balisson () on kunta Côtes-d'Armorin departementissa Bretagnen hallintoalueella Ranskassa. Kunta kuuluu Dinanin arrondissementtiin ja Ploubalayn kantoniin. Kunnassa oli 91 asukasta vuoden 2006 väestönlaskennassa ja väestötiheys oli 1 138 as./km². Plessix-Balissonin pinta-ala on 0,08 neliökilometriä, ja se on näin ollen pinta-alaltaan Ranskan toiseksi pienin kunta Castelmoron-d'Albretin jälkeen.


title: Plessix-Balisson

text: Kunnasta on matkaa Languenaniin 3,3 kilometriä, Trégoniin 4,6 km, Ploubalayhin 4,7 km, Créheniin 5,2 km, Tréméreuciin 6,3 km, Pleslin-Trigavouhin 6,4 km ja Saint-Lormeliin 6,4 km. Ranskan pääkaupunkiin Pariisiin on matkaa 360 km.


title: Plessix-Balisson

text: Plessix-Balissonin väkiluvun kehitys vuodesta 1968 vuoteen 2006:


title: Philip Kitcher

text: Philip Stuart Kitcher (s. 1947 Lontoo, Englanti) on brittiläinen filosofi, joka on erikoistunut tieteenfilosofiaan.


title: Philip Kitcher

text: Kitcher opiskeli Cambridgen yliopiston Christ's Collegessa (B.A. 1969) sekä Princetonin yliopistossa (Ph.D. 1974). Jälkimmäisessä hän työskenteli yhdessä Thomas Kuhnin kanssa. Kitcher toimii nykyisin Columbian yliopiston John Dewey -oppituolin filosofian professorina. Aiemmin hän on opettanut muun muassa Vermontin, Minnesotan ja Michiganin yliopistoissa sekä Kalifornian yliopistossa San Diegossa.


title: Philip Kitcher

text: Kitcher on tutkinut muun muassa bioetiikkaa, kreationismia ja sosiobiologiaa. Hän on pyrkinyt yhdistämään biologian ja matematiikan filosofian esiin nostamia kysymyksiä tietoteorian, metafysiikan ja etiikan keskeisiin kysymyksiin. Kitcher on julkaissut myös artikkeleita filosofian historiasta koskien muun muassa John Stuart Milliä, Immanuel Kantia ja John Deweyä.


title: Philip Kitcher

text: Kitcher on American Academy of Arts and Sciences -akatemian jäsen vuodesta 2002. Hän on toiminut American Philosophical Associationin puheenjohtajana, ja sai sen Prometheus-palkinnon vuonna 2006 töistään tieteenfilosofian alalla.


title: Philip Kitcher

text: Kitcherin puoliso Patricia Kitcher on Kant-tutkija ja mielenfilosofi, joka toimii Columbian yliopiston Mark Van Doren -oppituolin professorina. Kitcherin oppilaita ovat olleet muun muassa Peter Godfrey-Smith ja Kyle Stanford.


title: Suorakulmainen särmiö

text: Suorakulmainen särmiö on monitahokas, jossa on kuusi suorakulmion muotoista tahkoa, kahdeksan kärkipistettä ja 12 särmää. Se on suuntaissärmiön erikoistapaus.


title: Suorakulmainen särmiö

text: Suorakulmaisen särmiön vastakkaiset tahkot ovat samanmuotoisia ja -kokoisia. Särmiä on kolme ryhmää, joista kuhunkin kuuluu neljä keskenään yhdensuuntaista ja yhtä pitkää särmää. Särmät, jotka eivät ole yhdensuuntaisia, ovat toisiaan vastaan kohtisuorassa.


title: Suorakulmainen särmiö

text:
Suorakulmaisen särmiön tilavuus on kolmen erisuuntaisen särmän pituuksien tulo: jos särmien pituudet ovat "a", "b" ja "c", tilavuus formula_1. Särmiön avaruuslävistäjän pituus formula_2.
Suorakulmaisen särmiön pinta-ala
formula_3.


title: Suorakulmainen särmiö

text: Suorakulmainen särmiö, jonka kaikki tahkot ovat neliöitä ja kaikki särmät yhtä pitkiä, on kuutio.


title: Suorakulmainen särmiö

text:
Jos suorakulmaisen särmiön yhdestä kulmapisteestä lähtevien tahkojen diagonaalien pituudet ovat
formula_4, formula_5 ja formula_6, niin sen tilavuudelle voidaan johtaa laskukaava
missä formula_8


title: Agryzin piiri

text: Agryzin eli Əgercen piiri (, tataariksi Әгерҗе районы, "Əgerce rayonı") on paikallinen itsehallintoalue Tatarstanin tasavallassa Venäjällä. Se sijaitsee tasavallan koillisosassa Udmurtian vastaisella rajalla. Vuonna 1924 perustetun piirin pinta-ala on 1 797 neliökilometriä ja asukkaita on 36 400 henkeä (vuonna 2009).


title: Agryzin piiri

text: Piirin hallinnollinen keskus on Agryzin kaupunki. Sen lisäksi siihen kuuluu 21 maalaiskuntaa: Azevo, Bima, Devjaternja, Isenbajevo, Iž-Bobja, Janga-Aul, Kadrjakovo, Kadybaš, Kitšketan, Krasnyi Bor, Krynda, Kudaševo, Kulegaš, Kutšukovo, Salauši, Šaršada, Sarsak-Omga, Staraja Tšekalda, Staroje Sljakovo, Tabarle ja Tersi.


title: Agryzin piiri

text: Seudun halki virtaa Ižjoki. Pinta-alasta yli 20 % on metsää. Alueella on öljyesiintymiä.


title: Agryzin piiri

text: Väestöstä 60 % on tataareja, 26 % venäläisiä, 7 % mareja ja 6 % udmurtteja.


title: Agryzin piiri

text: Piirin alueella haarautuvat Kazaniin, Iževskiin ja Jekaterinburgiin johtavat rautatiet. Piirikeskuksesta on matkaa tasavallan pääkaupunkiin Kazaniin 304 kilometriä.


title: Agryzin piiri

text: Maatalous on keskittynyt maidon ja lihan tuotantoon. Seudulla on elintarvike-, rakennustarvike- ja metsäteollisuutta.


title: Agryzin piiri

text: Agryzissa toimii piirin historian museo. Piirilehtenä ilmestyy tataarin- ja venäjänkielinen "Əgerce həbərləre – Agryzskije vesti".


title: Saksan 8. armeija

text: 8. armeija () oli Saksan maavoimien yhtymä, joka osallistui toiseen maailmansotaan.


title: Saksan 8. armeija

text: Wehrkreis IV perusti armeijan 1. elokuuta 1939 Dresdenissä, jolloin sen komentajaksi määrättiin kenraali Johannes Blaskowitz.


title: Saksan 8. armeija

text: Armeija osallistui Puolan offensiiviin Keskustan armeijaryhmässä rajalta aina Neuvostoliiton kanssa sovitulle rajalinjalle. Se osallistui etenemisen aikana muun muassa Kutnon taisteluun. Armeija nimettiin 20. lokakuuta 2. armeijaksi Ranskan valtausta varten.


title: Saksan 8. armeija

text: Armeija aktivoitiin uudelleen 15. elokuuta 1943 itärintamalla nimeämällä uudelleen armeijaosasto Kempf. Armeija osallistui taisteluihin Etelän armeijaryhmän mukana muun muassa Unkarin ja Itävallan puolustukseen ennen lopullista antautumistaan.


title: Saksan 8. armeija

text: Armeijankomentajina olivat


title: Mohamed al-Arbi Aruri

text: Mohamed al-Arbi Aruri (, s. 13. toukokuuta 1983 Tunis, Tunisia) on tunisialainen jalkapalloilija. Vasempana laitapuolustajana ja keskikenttäpelaajana pelaava Aruri edustaa Tunisian pääsarjassa pelaavaa AS Kasserinea.


title: Tanggulan rautatieasema

text: Tanggulan rautatieasema () on rautatieliikennepaikka Tiibetissä, lähellä Qinghain maakunnan vastaista rajaa Tiibetin radan varrella. Asemalla on kolme raidetta, joista kahdella on laituri.


title: Tanggulan rautatieasema

text: Asema avattiin 1. heinäkuuta 2006. Se sijaitsee 5 068 metrin korkeudessa merenpinnasta, mikä tekee siitä maailman korkeimmalla sijaitsevan rautatieaseman. Korkeudessa sen alapuolelle jäävät muun muassa Ticlion rautatieasema Perussa (4 829 m), Cóndorin asema Boliviassa (4 786 m) ja Galeran asema Perussa (4 781 m). Noin kilometri asemasta sijaitsee radan korkein kohta Tanggulan solassa, 5 072 metriä merenpinnan yläpuolella.


title: Tanggulan rautatieasema

text: Tanggulan rautatieaseman laituri on yli kilometrin pitkä (1 250 m) ja se kattaa yli 77 000 neliömetrin alan. Aseman sijainti valittiin aikoinaan juuri laiturilta näkyvän maiseman takia. Vuodesta 2008 lähtien Tangula Railtours, RailPartnersin ja Qinghai Tibet Rail -yhtiön välinen yhteisomistuksessa oleva yritys, on tarjonnut turisteille mahdollisuuden matkustaa Pekingistä Lhasaan Tanggulan aseman läpi erityisvalmisteisella luksusjunalla. Vuodesta 2009 lähtien asemalla ei ole enää ollut matkustajapalvelua. Matkustajajunat pysähtyvät asemalla, mutta junan ovet eivät avaudu.


title: Trioli

text: Trioli on länsimaisessa musiikissa ja erityisesti tanssimusiikissa melko yleisesti esiintyvä tupletti. Trioli on kolmen aika-arvoltaan yhtä suuren nuotin ryhmä, joka vastaa kestoltaan kahta tavallista nuottia. Tällöin syke jakautuu kahden sijasta kolmeen. Esimerkiksi kahdeksasosatriolissa kolme kahdeksasosanuottia soitetaan yhtä pitkinä niin, että niiden yhteenlaskettu kesto vastaa neljäsosanuottia. Toisin sanoen kolme kahdeksasosanuottia on ikään kuin tiivistetty kahden kahdeksasosanuotin kestoon. Trioli merkitään nuottien päälle sululla ja numerolla 3.


title: Trioli

text:
Trioleista voidaan myös muodostaa erilaisia johdannaisia lisäämällä niihin taukoja tai muita merkintöjä.
Trioliin ei pidä sekoittaa käsitettä sekstoli, joka on kuusijakoinen sävelyksikkö. Sekstoli on käytännössä yhdenvertainen kahden peräkkäisen triolin kanssa, mutta teoriassa niiden merkitykset eroavat toisistaan esimerkiksi painon tai sävelkulun alueella. Sekstoli merkitään nuottien päälle numerolla 6 ja mahdollisilla lisämerkinnöillä. Yleisesti ottaen sävel jakautuu sekstolissa kolmeen kahden sävelen ryhmään, kun taas kahdella peräkkäisellä triolilla tarkoitetaan kahta kolmen sävelen ryhmää.
Esimerkiksi modernissa taidemusiikissa tavataan toisinaan erikoisempiakin tahdinjakoja, kuten pentoli (viiteen) ja septoli (seitsemään).


title: Shaiya

text: Shaiya on Sonov Entertainmentin massiivinen monen pelaajan verkkoroolipeli (MMORPG). Pelin julkaisi Pohjois-Amerikassa ja Euroopassa Aeria Games and Entertainment. Saksassa pelin Open Beta avattiin 3. joulukuuta 2008 ja ranskalainen versio julkaistiin 16. maaliskuuta 2009.


title: Shaiya

text: Antiikin aikoina oli Jumalatar Etain ja kolme rotua, jotka hän loi: the Dragons, the Nordein ja the Dumianas. Jumalatar Etain löysi viat Nordienista ja asetti ne maaperään. Ylimielisyyttään, Dumianit kyseenalaistivat Etainin vallan ja auktoriteetin. Jumalatar heikentyi heidän epäuskostaan ja Dumianit tappoivat hänet. Hänen sielunsa revittiin kahtia. Kuoleman jumalatar jätti Teoksen tasapainottomaksi ja suojattomaksi. Muut Jumalat pyrkivät ottamaan Teoksen hallintaansa ja luoda hirviöitä joilla hyökätä ja tuhota se. Dragonit piilottivat itsensä maailmasta. Kun pöly laskeutui oli kaksi uutta Jumalatarta valvomassa Teosta. Loput Dumianit oli jaettu kahteen ryhmään, yksi kullekkin Jumalattarelle.


title: Masonna

text: Masonna on japanilaisen muusikon Takushi "Maso" Yamazakin (, "Yamazaki Takushi", s. 1966 Kioto) noise-projekti. Hän aloitti projektin vuonna 1987. Livenä hän on esiintynyt vuodesta 1991 alkaen.


title: Masonna

text: Masonna tunnetaan erityisesti lyhyistä mutta intensiivisistä live-esityksistään, jotka päättyvät yleensä joko esiintyjän tai välineistön vahingoittumiseen. Musiikissaan hän on yhdistellyt vokaaleja ja elektronisia efektejä.


title: Masonna

text: Masonna on toiminut mm. Beckin, Slipknotin ja Faustin lämmittelijänä näiden Japanin keikoilla.


title: Masonna

text: Masonnan ohella Yamazakin muita projekteja ovat mm. Christine 23 Onna, Space Machine sekä Flying Testicle yhdessä Merzbown kanssa.


title: Isopentenyylipyrofosfaatti

text: Isopentenyylipyrofosfaatti (CHOP) on välituote mevalonaattireitissä, joka tuottaa terpeenejä ja terpenoideja eliöissä. Useissa terpeeneissä toistuvat viiden hiilen yksiköt muodostuvat isopentenyylipyrofosfaatista ja sen isomeerista dimetyyliallyylipyrofosfaatista.


title: Isopentenyylipyrofosfaatti

text: Isopentenyylipyrofosfaatin biosynteesissä mevalolonaattireitin avulla ensimmäisessä vaiheessa tapahtuu Asetyylikoentsyymi-A-molekyylien kondensoituminen. Muodostunut tuote muunnetaan entsyymien avulla mevalonihapoksi, jonka reagoidessa 2-C-Metyyli-D-erytritoli-4-fosfaatin kanssa muodostuu isopentenyylipyrofosfaattia. Isopentenyylipyrofosfaatti voidaan muuntaa isopentenyylipyrofosfaatti-isomeraasientsyymin avulla dimetyyliallyylipyrofosfaatiksi. Isopentenyylipyrofosfaatista muodostuu useita eri terpeenien esiasteita. Kun se ja dimetyyliallyylipyrofosfaatti reagoivat muodostuu geranyylipyrofosfaattia. Kun geranyylipyrofosfaattiin liittyy edelleen isopentenyylipyrofosfaatti saadaan farnesyylipyrofosfaattia.


title: Isopentenyylipyrofosfaatti

text: Kasvit ja pienorganismit tuottavat isopentenyylipyrofosfaattia niin kutsutulla ei-mevalonaattireitillä eli deoksiksyluloosimonofosfaattireitillä. Tässä biosynteesissä lähtöaine on 1-deoksi-D-ksyluloosi-5-fosfaatti. Mevalonaattireittisynteesi tapahtuu pääosin sytosoleissa, kun taas ei-mevalonaattireitti toimii plastideissa


title: Luettelo Milanon hallitsijoista

text: Milanon hallitsijat vuodesta 476 vuoteen 1859.


title: Luettelo suomenkielisistä pikakirjoituskirjoista

text: Tämä on luettelo Suomessa julkaistuista suomenkielisistä pikakirjoituskirjoista ja -vihkosista. Kirjat on lueteltu aihepiireittäin, ja kunkin otsikon alla kirjat ovat julkaisuvuoden mukaisessa aikajärjestyksessä.


title: Avanto-festivaali

text: Avanto-festivaali oli vuosina 2000-2008 Helsingissä järjestetty kokeellisen musiikin ja elokuvan festivaali. Sen järjesti Mediataideyhdistys Avanto ry. yhteistyössä nykytaiteen museo Kiasman ja Suomen elokuva-arkiston kanssa.


title: Luettelo ISO 3166 -standardin koodeista

text: Tämä on luettelo ISO 3166 -standardin koodeista, joita voidaan käyttää viitattaessa valtioihin ja eräisiin muihin alueellisiin yksiköihin.


title: Bunny Ahearne

text: John Francis "Bunny" Ahearne (19. marraskuuta 1900, Wexford, Irlanti – 11. huhtikuuta 1985, Toddington, Gloucestershire, Englanti) oli jääkiekkovaikuttaja, joka muistetaan parhaiten Kansainvälisen jääkiekkoliiton (IIHF) pitkäaikaisena puheenjohtajana.


title: Bunny Ahearne

text: Hänestä tuli IIHF:n puheenjohtaja 1957. Hän hoiti tointa vuoteen 1960 ja sitten uudestaan 1963–66 ja 1969–75. Vuodesta 1951 vuoteen 1969 hän oli järjestön varapuheenjohtaja silloin, kun ei hoitanut puheenjohtajuutta. Bunny Ahearne palveli myös Britannian jääkiekkoliiton sihteerinä vuodesta 1934 vuoteen 1971 ja sen jälkeen sen puheenjohtajana aina vuoteen 1982.


title: Mekaaninen pulma

text: Mekaaninen pulma on logiikka- ja osin myös näppäryyspeli, joka koostuu kädessä pidettävästä esineestä, jonka osat on liitetty yhteen mekaanisesti. Pulman ratkaisemiseksi osat on yleensä tarkoitus joko saada johonkin tiettyyn järjestykseen (esim. Rubikin kuutio), ne on irrotettava toisistaan tai annetuista osista on kasattava jokin (esim. Pirunnyrkki). Eräs tunnettu mekaaninen pulma on Rubikin kuutio. Suomalainen Bolaris on taas kolmiulotteinen pallonmuotoinen liukupalapeli jossa siirretään yhtä osaa kerrallaan.


title: Mekaaninen pulma

text: Suomen suurimman pulmalelukokoelman omistaa Matti Linkola, jolla on yli 4000 pulmalelua, joista suuren osan hän on tehnyt itse.. Osa hänen kokoelmastaan, noin 2000 kappaletta, on esillä Innofactorin toimistolla Espoossa.


title: Pirkko Pyykönen

text: Pirkko Liisa Mäkelä (o.s. Pyykönen, s. 18. kesäkuuta 1936 Helsinki) on entinen suomalainen telinevoimistelija.


title: Pirkko Pyykönen

text: Pirkko Mäkelä, silloiselta nimeltään Pyykönen sijoittui Helsingin 1952 kesäolympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 125:nneksi sekä yksittäisillä telineillä parhaimmillaan permannolla 89:nneksi.


title: Pirkko Pyykönen

text: Mäkelä edusti seuratasolla Helsingin Jyryä. Hän voitti TUL:n mestaruuden henkilökohtaisessa moniottelussa ja joukkuekilpailussa vuonna 1954. Vuosina 1974–1983 hän asui Australiassa ja toimi siellä pääohjaajana tyttöjen voimisteluleireillä, joiden koko liikuntatoiminnasta vastasi hänen aviomiehensä Reijo Mäkelä (1934–2000).


title: Pirkko Mäkelä

text: Pirkko Mäkelä voi tarkoittaa seuraavia henkilöitä:


title: Conrad Rautenbach

text: Conrad Rautenbach (s. 12. marraskuuta 1984) on zimbabwelainen ralliautoilija.


title: Conrad Rautenbach

text: Rautenbach voitti rallin Afrikan-mestaruuden vuonna 2007 voittaen mm Safari-rallin. Hän pääsi kilpailemaan ensimmäisen kerran WRC-autolla Walesin rallissa 2007, mutta hänen osaltaan ralli päättyi ulosajoon. Kaudelle 2008 Rautenbach sai sopimuksen PH Sport -yksityistalliin, jossa hän ajoi koko kauden Citroën Xsara WRC- ja Citroën C4 WRC -autoilla. Rautenbach pääsi kahdesti pisteille sijoittumalla neljänneksi Argentiinan rallissa ja kahdeksanneksi Turkin rallissa ollen kokonaispisteissä sijalla 15. Hänet muistetaan erityisesti nokkakolaristaan Sébastien Loebin kanssa Jordanian rallissa. Kaudeksi 2009 Rautenbach siirtyi Citroënin kakkostallin, Citroën Junior Teamin, ajajaksi. Hänen kartanlukijanaan toimii Daniel Barrit. Hän ajoi pisteille Kyproksen, Kreikan, Puolan ja Walesin rallissa saavuttaen 9 pistettä sijoittuen sijalle 10 kokonaispisteissä. Yhteensä Rautenbach on saavuttanut 15 pistettä WRC-sarjassa. Vuonna 2010 Rautenbach ajoi Etelä-Afrikan rallin mestaruussarjassa. Hänen isänsä Billy on myös rallikuljettaja.


title: Pokémon Platinum

text: Pokémon Platinum () on Nintendo DS -käsikonsolille julkaistu Pokémon-peli, joka julkaistiin Japanissa vuonna 2008 sekä Pohjois-Amerikassa ja Euroopassa vuonna 2009.


title: Pokémon Platinum

text: "Pokémon Platinum" perustuu "Pokémon Diamond" ja "Pearl" -peleihin, mutta siinä on joitain uudistuksia, kuten Giratinan ja Shayminin uudet esiintymismuodot, uusia alueita ja muutoksia vanhoihin alueisiin sekä uusia verkkotoimintamahdollisuuksia Wi-Fi Plazan avulla. Pokémon Platinumissa on myös uusia kuvia ja salipäälliköt ja Elite Fourin henkilöt näyttävät ja liikkuvat eri tavalla. "Platinumissa" Battle Frontier korvaa Battle Towerin. Sinnohin Pokédexiä on laajennettu "Platinumiin" ja pelaajahahmojen ulkonäkö on uudistettu.


title: Tuomo Tompuri

text: Tuomo Tompuri (s. 23. kesäkuuta 1976) on suomalainen pyöräsuunnistaja ja maailmanmestari. Seuratasolla hän edustaa Kalevan Rastia.


title: Tuomo Tompuri

text: Joensuun MM-kisoissa 2006 Tompuri voitti kultaa keskimatkalta ja viestistä. Viestissä hänen kanssaan pyöräsuunnistivat Jussi Mäkilä ja Mika Tervala. Varsovan EM-kilpailuissa 2006 hän voitti kultaa viestissä ja pronssia keskimatkalta.


title: Painin Euroopan-mestaruuskilpailut 1990

text: Vuoden 1990 painin Euroopan-mestaruuskilpailut järjestettiin toukokuussa Poznańissa, Puolassa. Kilpailujen ohjelmassa olivat kreikkalais-roomalainen paini ja vapaapaini, joissa molemmissa painittiin kymmenessä painoluokassa.


title: Adapta World Rally Team

text: Adapta World Rally Team on norjalainen yksityistalli, joka osallistuu rallin MM-sarjaan.


title: Adapta World Rally Team

text: Kaudella 2009 tallin Subaru Impreza WRC -autoa ajaa Mads Østberg kartanlukijanaan Ole Kristian Unnerud. Tallipäällikkönä toimii Mads Østbergin isän, entinen rallikuski Morten Østberg.


title: Signum

text: Signum on suomalainen kirjasto- ja informaatiopalvelualan ammattilehti, jota julkaisee Suomen tieteellinen kirjastoseura – Finlands vetenskapliga bibliotekssamfund ry. Lehden tilaajat työskentelevät useimmiten yritysten tietopalveluissa sekä yleisissä, tieteellisissä ja erikoiskirjastoissa.


title: Signum

text: Signum ilmestyy kuusi kertaa vuodessa ja se on perustettu vuonna 1968. Nykyään lehti julkaistaan sekä painettuna että sähköisessä muodossa. Sähköinen versio ilmestyy Tieteellisten seurain valtuuskunnan ylläpitämässä Journal.fi-verkkopalvelussa. Sähköisessä muodossa on saatavilla lehden numerot vuoden 2005 alusta (1/2005) ja sisällysluettelot vuodesta 1996 alkaen.


title: Signum

text: Lehden nimi Signum tulee kirjastoalan ammattitermistä: signum (lat. merkki) tarkoittaa tietyn teoksen (nimekkeen) paikkaa hyllyjärjestelmässä osoittavaa tunnusta, "paikkamerkkiä".


title: Mohamed Boudabbous

text: Mohamed Boudabbous (, s. 29. kesäkuuta 1983 Sfax, Tunisia) on tunisialainen jalkapalloilija, pelipaikaltaan keskikenttäpelaaja. Hän edustaa tällä hetkellä Ligue Professionnelle 1:ssä pelaavaa EGS Gafsaa.


title: Citroën Junior Team

text: Citroën Junior Team on Citroënin toissijainen tehdastalli rallin MM-sarjassa. Se perustettiin kaudeksi 2009 paikkaamaan Subarun ja Suzukin tehdastallien vetäytymistä MM-sarjasta. Tallin kuljettajat olivat Kimi Räikkönen ja Sébastien Ogier. Talli ajaa Citroën C4 WRC -autoilla.


title: Pimeyden ennustukset

text: Pimeyden ennustukset on seitsemäs osa Darren Shanin tarina -nuortenkirjasarjaa, jonka on kirjoittanut Darren Shan. Se julkaistiin suomeksi Kaijamari Sivillin suomentamana 2009. 170-sivuisen romaanin suomensi Tammi.


title: Pimeyden ennustukset

text:
Darren Shanista on tehty vampyyriprinssi. Hänella on paljon töitä prinssiensalissa. Hänestä ei ole vieläkään tullut täysvampyyria.
Vampyyriheimoa odottaa tuho suuressa taistelussa Vampaneesimestaria vastaan. Ennustuksen toteutumisen voi estää vain kolme valittua jahtaajaa, joiden on lähdettävä Vampyyrivuoresta etsimään Vampaneesimestaria ja surmattava hänet. K-H talo on määrännyt jahtaajiksi Darrenin ja hänen neuvonantajansa Larten Crepsleyn. Arvoituksen kolmas jahtaaja, Vancha March, liittyy jahtiin matkan varrella. Darren ottaa kuitenkin siniviitta Harkat Muldzin matkalle mukaan, sillä vampyyrien ennustukset eivät koskeneet siniviittoja. Nelikko päättää asettua vartioimaan vampaneesien varalta Lartenin kotikaupunkia, mutta matkaan tulee mutka, kun koulutarkastaja pakottaa kouluun Darrenin, jonka äidinkielenopettajaksi päätyykin aikuiseksi naiseksi kasvanut Debbie Keiso (Darrenin entinen tyttöystävä). Kun vampaneesit tappavat Debbien naapurit ja erään Darrenin luokkalaisen tytön, joka istuu Darrenin lähellä tunneilla, on Darrenin paljastettava synkkä totuus itsestään. Lisää ongelmia tulee, kun Darrenin lapsuuden ystävä Steve Leopardi hyppää kuvioihin...


title: Petter Solberg World Rally Team

text: Petter Solberg World Rally Team on Petter Solbergin vuonna 2009 perustama yksityistalli, joka osallistuu Rallin MM-sarjaan. Tallipäällikkönä toimii Ken Rees ja tallin ainoaa autoa ajaa Petter Solberg kartanlukijanaan Chris Patterson. Tallin auto on kaudella 2011 Citroen DS3 wrc.


title: Petter Solberg World Rally Team

text: Subarulla kaudella 2008 ajanut Solberg jäi ilman tallipaikkaa, kun Subaru päätti vetäytyä sarjasta kauden päätyttyä. Kun muista tehdastalleista ei löytynyt vapaita ajajan paikkoja, Solberg päätti perustaa sarjaan oman tallin. Hän hankki päätukijansa John Lunden avustamana Citroën Xsara WRC -auton ja pestasi talliinsa useita entisiä Subarun työntekijöitä. Tallin ensimmäinen kisa 2009 MM-sarjassa oli kauden toinen osakilpailu, Norjan ralli, jossa Solberg sijoittui kuudenneksi. Tallin paras sijoitus on Argentiinan rallin kolmas sija.


title: Vernier-moottori

text: Vernier-moottori on avaruusaluksen ja kantoraketin asentoa säätävä pieni rakettimoottori. Vernier-moottoreitä käytetään muun muassa avaruusalusten telakoinnissa aluksen asennon hienosäätöön. Moottori ei yleensä toimi jatkuvatoimisesti ja tuottaa työntövoimaa pulsseina.


title: Vernier-moottori

text: NASAn avaruussukkuloissa on kuusi Vernier-moottoria.


Pyöräsuunnistuksen Euroopan-mestaruuskilpailut järjestettiin ensimmäisen kerran vuonna 2006, minkä jälkeen ne järjestettiin vuosittain vuoteen 2009 asti ja siitä lähtien kahden vuoden välein. Euroopan-mestaruuksista kilpaillaan viidellä eri matkalla: pitkällä matkalla, keskimatkalla, sprintissä ja sprinttiviestissä sekä viestissä. Viestissä pyöräsuunnistetaan kolmen hengen joukkuein ja sprinttiviestissä kahden hengen sekajoukkuein. Sprinttiviesti tuli kisaohjelmaan vuonna 2013.


title: Pyöräsuunnistuksen Euroopan-mestaruuskilpailut

text: * epävirallisia kilpailuja.


title: Fournier RF-4

text: Fournier RF 4 on ranskalaisen René Fournierin vuonna 1966 suunnittelema moottoripurjelentokone. Se on taitolentokelpoinen versio Fournier RF-3 -koneesta. Konetta ovat valmistaneet Alpavia ja Sportavia-Pützer.


title: Jane Barkman

text: Jane Louise Barkman () on yhdysvaltalainen entinen uimari ja olympiavoittaja. Barkman voitti vuoden 1968 kesäolympialaisista Méxicosta olympiakultaa 4 × 100 metrin vapaauintiviestistä ja pronssia 200 metrin vapaauinnista. Neljä vuotta myöhemmin Münchenistä hän voitti jälleen kultaa 4 × 100 metrin vapaauintiviestistä ollen Eleanor Garattin jälkeen toinen nainen joka pystyi samaan suoritukseen.


title: Jane Barkman

text: Barkman on 169 senttimetriä pitkä ja painoi aktiiviurallaan 61 kilogrammaa. Hän edusti uintiurallaan "Vesper Boat Clubia".


title: Adelaide Lambert

text: Adelaide T. Lambert-Ballard () oli yhdysvaltalainen uimari ja olympiavoittaja. Lambert voitti vuoden 1928 kesäolympialaisista Amsterdamista olympiakultaa 4 × 100 metrin vapaauintiviestistä, yhdessä Albina Osipowichin, Martha Noreliuksen ja Eleanor Garattin kanssa.


title: Adelaide Lambert

text: Hän edusti uintiurallaan "Swimming Association of New Yorkia". Lambert meni myöhemmin naimisiin ja otti käyttöön kaksiosaisen sukunimen Lambert-Ballard. Hän kuoli 88-vuotiaana huhtikuussa 1996 Bremertonissa, Washingtonissa.


title: Fray Bentosin sellutehdas

text: Fray Bentosin sellutehdas on UPM:n sellutehdas Fray Bentosissa Uruguayssa Argentiinan rajalla.


title: Fray Bentosin sellutehdas

text: Ennen joulukuussa 2009 loppuun saatettuja yritysjärjestelyjä tehdas kuului Metsä-Botnialle, joka avasi tehtaan syksyllä 2007. Tehdas tuottaa miljoona tonnia selluloosaa vuodessa.


title: Fray Bentosin sellutehdas

text: Tehdas sijaitsee Uruguayssa sitä varten luodulla verovapaalla vyöhykkeellä. Ennen toiminnan aloittamista Uruguayn hallitus allekirjoitti Suomen hallituksen kanssa sopimuksen, joka velvoitti Uruguayn hallituksen maksamaan Botnialle mahdolliset mellakoiden aiheuttamat menetykset. Uruguayn hallitus lähetti poliiseja ja sotilaita suojaamaan rakennustyömaata mielenosoittajien häirinnältä.


title: Fray Bentosin sellutehdas

text: Vuosina 2005–2007 rakennettu tehdas maksoi 1,2 miljardia dollaria.


title: Fray Bentosin sellutehdas

text: Botnian sellutehtaan julkiseen rahoitukseen sisältyi:


title: Fray Bentosin sellutehdas

text: UPM:n tytäryhtiö Forestal Oriental toimittaa 90 % tehtaan raaka-aineesta. Forestal Oriental tuottaa siitä 70 % omilla viljelmillään ja ostaa 30 % puusta.


title: Fray Bentosin sellutehdas

text: Argentiina syytti Uruguayta rajajokisopimuksen rikkomisesta ja vei asian Haagin kansainväliseen oikeuteen. Huhtikuussa 2007 sellutehtaan vastaiseen mielenosoitukseen osallistui 130 000 ihmistä.


title: Fray Bentosin sellutehdas

text: Haagin kansainvälinen tuomioistuin antoi päätöksensä asiassa huhtikuussa 2010 ja totesi, ettei sellutehdas ole rikkonut maiden välisen sopimuksen ympäristösäädöksiä. Tuomioistuin kritisoi kuitenkin Uruguayta puutteellisesta tiedottamisesta. Molemmat maat lupasivat tyytyä oikeuden päätökseen.


title: Helen Johns

text: Helen Eileen Carroll (o.s. Johns, 25. syyskuuta 1914 Boston, Massachusetts – 23. heinäkuuta 2014) oli yhdysvaltalainen uimari ja olympiavoittaja. Carroll voitti tyttönimellään vuoden 1932 kesäolympialaisista Los Angelesista olympiakultaa 4 × 100 metrin vapaauintiviestistä yhdessä Eleanor Savillen, Josephine McKimin ja Helene Madisonin kanssa.


title: Helen Johns

text: Hän edusti uintiurallaan seuratasolla "Brookline Women’s Swimming Associationia". Hän meni vuonna 1936 naimisiin Eugene Carrollin kanssa ja otti käyttöön miehensä sukunimen. Pariskunnalle syntyi kaksi lasta. Carroll asui elämänsä 57 viime vuotta Sumterissa, Etelä-Carolinassa.


title: Maakaari

text: Maakaari () oli yksi yhdeksästä Ruotsin kuningaskunnan vuoden 1734 valistuksen ajan lain kaaresta, osasta. Sama nimi on myös Suomessa nykyisin voimassa olevalla, vuoden 1997 alussa voimaan tulleella lailla. Koko vuoden 1734 laki oli lakikoonnos useista siihen asti voimalla olleista Ruotsin valtakunnan laeista ja siihen sisältyi sekä yksityisoikeudellisia että julkisoikeudellisia osia.